
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 9 

5 Φεβρουάριου 2010 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 7 

Εκλογές για την ανάδειξη αιρετών μελών οργάνων 
του Τεχνικού Επιμελητηρίου της Ελλάδος (Τ.Ε.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7, 8,12,13 του από 27.11/ 
14.12.1926 π. διατάγματος «Περί κωδικοποιήσεως των 
περί συστάσεως Τεχνικού Επιμελητηρίου κειμένων 
διατάξεων» (ΦΕΚ 430 Α'), όπως αυτές ισχύουν, και 
ειδικότερα το άρθρο 16 παρ.6 του ίδιου π. δ/τος, όπως 
η παράγραφος αυτή έχει αντικατασταθεί με το άρθρο 

15 του Ν. 1486/1984 (161 Α') και έχει συμπληρωθεί με το 
άρθρο 5 του Ν. 1799/1988 (ΦΕΚ 167 Α'). 

2. Τη διάταξη του άρθρου 14 του Ν. 3481/2006 (ΦΕΚ 
162 Α') 

3. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α'). 

4. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του Π.Δ. 63/2005 (ΦΕΚ 
98 Α'). 

5. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού 
προϋπολογισμού. 

6. Την αριθ. 7/2010 γνωμοδότηση του Συμβουλίου της 
Επικράτειας, με πρόταση του Υπουργού Υποδομών, 
Μεταφορών και Δικτύων, αποφασίζουμε: 

Αρθρο 1 
Εκλογές Τ.Ε.Ε. 

Κατά τις εκλογές για την ανάδειξη των αιρετών 
μελών των οργάνων του Τ.Ε.Ε. εκλέγονται με άμεση 
εκλογή τα μέλη της Αντιπροσωπείας του Τ.Ε.Ε., της 
Αντιπροσωπείας κάθε Περιφερειακού Τμήματος, των 
Πειθαρχικών Συμβουλίων και του Ανωτάτου Πειθαρχικού 
Συμβουλίου και τα μέλη των Επιστημονικών Επιτροπών 
Ειδικοτήτων. 

Η απόφαση της Διοικούσας Επιτροπής του ΤΕΕ, η 
οποία προβλέπεται από την παράγραφο 1 του άρθρου 

16 του ΠΔ της 27.11/14.12.26 “περί κωδικοποιήσεως 
των περί συστάσεως ΤΕΕ κειμένων διατάξεων” όπως 


τροποποιήθηκε από την παρ. 1 του άρθρου 10 του Ν. 
2833/2000, για καθορισμό της ημέρας ή των ημερών 
διενέργειας των εκλογών για την ανάδειξη αιρετών 
μελών των οργάνων του ΤΕΕ, εκδίδεται το αργότερο 
μέχρι τις 31 Δεκεμβρίου του προηγουμένου έτους από 
το έτος διενέργειας των εκλογών. Η απόφαση αυτή 
ανακοινώνεται στη Γενική Γραμματεία Δημοσίων Εργων 
του Υπουργείου Υποδομών, Μεταφορών και Δικτύων και 
δημοσιεύεται στο Ενημερωτικό Δελτίο του ΤΕΕ. 

Αρθρο 2 

Προκήρυξη εκλογών 

1. Η προκήρυξη για τη διεξαγωγή των εκλογών γίνε¬ 
ται από τον Πρόεδρο της Διοικούσας Επιτροπής του 
Τ.Ε.Ε., εβδομήντα πέντε ημέρες πριν από την ημερο¬ 
μηνία διενέργειας των εκλογών στέλνεται σε όλες τις 
Διευθύνσεις Τεχνικών Υπηρεσιών των Νομαρχιών της 
Χώρας, στα Περιφερειακά Τμήματα του Τ.Ε.Ε. και στις 
Νομαρχιακές Επιτροπές του Τ.Ε.Ε. Η Κεντρική Υπηρεσία 
του Τ.Ε.Ε., οι Δ/νσεις Τεχνικών Υπηρεσιών, τα Περιφερει¬ 
ακά Τμήματα και οι Νομαρχιακές Επιτροπές του Τ.Ε.Ε. 
τοιχοκολλούν στα Γ ραφεία τους αντίγραφο της προ¬ 
κήρυξης, το αργότερο μέχρι την προθεσμία της παρ.3 
του παρόντος άρθρου και δίνουν στους ενδιαφερομέ¬ 
νους κάθε δυνατή πληροφορία. Τυχόν τοιχοκόλληση 
στα παραπάνω Γραφεία σε χρόνο μικρότερο εκείνου 
που προβλέπεται στην παράγραφο 3 δεν επηρεάζει το 
κύρος των εκλογών. 

2. Με την προκήρυξη γνωστοποιείται η ημέρα που θα 
γίνουν οι εκλογές, οι ώρες ψηφοφορίας, ο αριθμός των 
αιρετών μελών της Αντιπροσωπείας του Τ.Ε.Ε. και ο 
αριθμός που αντιστοιχεί σε κάθε Περιφερειακό Τμήμα ή 
εξομοιούμενη με Τμήμα Περιφέρεια, όπως ορίζεται στην 
παράγραφο 4, ο αριθμός των μελών της Αντιπροσω¬ 
πείας κάθε περιφερειακού Τμήματος και ο αριθμός που 
αναλογεί σε κάθε νομό της περιοχής του Τμήματος, τα 
προσόντα των υποψηφίων, σύμφωνα με τις ισχύουσες 
περί Τ.Ε.Ε. διατάξεις, το υποχρεωτικό της ψηφοφορίας 
και οι συνέπειες της αδικαιολόγητης αποχής, ο αριθμός 
των εκλογικών τμημάτων για τις πόλεις που κατά την 
κρίση του Τ.Ε.Ε. απαιτείται να συσταθούν περισσότερα 
από ένα εκλογικά Τμήματα και καλούνται τα μέλη να 
προσέλθουν στις εκλογές και, όσοι θέλουν, να υποβάλ¬ 
λουν υποψηφιότητες όπως ορίζεται στο άρθρο 3. 

3. Η προκήρυξη, 60 τουλάχιστον ημέρες πριν από τις 
εκλογές υποβάλλεται στη Γενική Γραμματεία Δημοσίων 
Έργων του Υπουργείου Υποδομών, Μεταφορών και 
Δικτύων, δημοσιεύεται στο Ενημερωτικό Δελτίο 
του Τ.Ε.Ε. και περίληψή της δημοσιεύεται σε δύο 
τουλάχιστον ημερήσιες εφημερίδες της Αθήνας και μία 
της Θεσσαλονίκης. Η δημοσίευση της προκήρυξης στο 
Ενημερωτικό Δελτίο του Τ.Ε.Ε. επαναλαμβάνεται και στις 
δύο επόμενες εκδόσεις, χωρίς να ισχύει η εξηκονθήμερος 
προθεσμία για τις δημοσιεύσεις αυτές. 

4. Δέκα τουλάχιστον ημέρες πριν από την προκήρυ¬ 
ξη των εκλογών, η Διοικούσα Επιτροπή, προσδιορίζει 
τον αριθμό των αιρετών μελών της Αντιπροσωπείας 
που αντιστοιχεί σε κάθε Περιφερειακό Τμήμα ή στις 
περιφέρειες που θεωρούνται για το σκοπό αυτό σαν 
Περιφερειακά Τμήματα σύμφωνα με την παράγρ. 3 του 
άρθρου 7 του Π.Δ. της 17-11/14.12.1926 όπως αντικαταστά- 
θηκε με το άρθρο 7 του Ν. 1486/84 (εξομοιούμενες με 
Τμήμα περιφέρειες), καθώς και τον αριθμό των αιρετών 
μελών της Αντιπροσωπείας κάθε Περιφερειακού Τμή¬ 
ματος και την κατανομή των μελών μεταξύ των Νομών 
της περιοχής κάθε Τμήματος. 

Οι παραπάνω καθορισμοί και η κατανομή γίνεται με 
βάση τη βεβαίωση του Τμήματος Μητρώου Μελών του 
Τ.Ε.Ε. που περιλαμβάνει μέχρι την 1 η Ιουνίου του έτους 
διεξαγωγής των εκλογών το συνολικό αριθμό των τα¬ 
κτικών μελών του ΤΕΕ, τον αριθμό των μελών κατά 
Περιφερειακό Τμήμα και τον αριθμό των μελών κατά 
Νομό σύμφωνα με τις εγγραφές διευθύνσεων που υπάρ¬ 
χουν στο Τ.Ε.Ε. για την ταχυδρόμηση του ενημερωτικού 
δελτίου και άσχετα από το αν αυτές ανταποκρίνονται 
απόλυτα ή όχι προς την πραγματική κατάσταση. Οσοι 
δεν έχουν δηλώσει τόπο κατοικίας ή επαγγελματικής 
εγκατάστασης ή έχουν δηλώσει κατοικία στο εξωτερικό 
παραλείπονται για τους πιο πάνω υπολογισμούς. Η σχε¬ 
τική απόφαση της Διοικούσας Επιτροπής υποβάλλεται 
όπως και η προκήρυξη στη Γ ενική Γ ραμματεία Δημοσίων 
Έργων του Υπουργείου Υποδομών, Μεταφορών και Δι¬ 
κτύων, εξήντα τουλάχιστον ημέρες πριν τις εκλογές. 

5. Με απόφαση της Διοικούσας Επιτροπής του Τ.Ε.Ε. 
ρυθμίζονται κατά τρόπο γενικό και αντικειμενικό τα 
θέματα τα σχετικά με τον τρόπο δημοσίευσης στο ενη¬ 
μερωτικό Δελτίο, μετά τη δημοσίευση της προκήρυξης, 
διακηρύξεων ή δηλώσεων υποψηφίων ή άλλων κειμένων 
που έχουν σχέση με τις εκλογές. 

Άρθρο 3 

Υποβολή υποψηφιοτήτων 

1. Για να μετάσχει κάποιος στις εκλογές ως υποψήφιος 
για οποιοδήποτε αιρετό αξίωμα, πρέπει να υποβάλει δή¬ 
λωση υποψηφιότητας και να ανακηρυχθεί υποψήφιος. 

2. Οι δηλώσεις υποψηφιότητας υποβάλλονται το αρ¬ 
γότερο μέχρι την 16.00 ώρα της 40ης ημέρας πριν από 
την ημερομηνία διεξαγωγής των εκλογών ή αν αυτή 
είναι αργία, της επόμενης ημέρας. 

3. Οι δηλώσεις υποψηφιότητας υποβάλλονται: 

α) Στο Κεντρικό κατάστημα του Τ.Ε.Ε. στην Αθήνα, για 
την Αντιπροσωπεία του Τ.Ε.Ε., για το Ανώτατο Πειθαρ¬ 
χικό Συμβούλιο, για Πειθαρχικό Συμβούλιο που εδρεύει 
στην Αθήνα (έδρα του Τ.Ε.Ε.) και για τις Επιστημονικές 
Επιτροπές Ειδικοτήτων. 

β) Στα γραφεία του οικείου Περιφερειακού Τμήματος 
για την Αντιπροσωπεία και το Πειθαρχικό Συμβούλιο 
του Περιφερειακού Τμήματος. 


Κάθε υποψηφιότητα που υποβάλλεται καταχωρείται 
για την περίπτωση α σε ειδικό βιβλίο, το οποίο αριθμεί- 
ται κατά σελίδα και μονογράφεται από τον Πρόεδρο της 
Διοικούσας Επιτροπής του Τ.Ε.Ε. και για την περίπτωση 
β στο βιβλίο πρωτοκόλλου του Περιφερειακού Τμήμα¬ 
τος. Μετά την καταχώρηση και της τελευταίας υποψηφι¬ 
ότητας που υποβλήθηκε εμπρόθεσμα κλείνεται η σελίδα 
με πράξη του Προέδρου του Τ.Ε.Ε. στην περίπτωση α και 
με πράξη του Προέδρου του Περιφερειακού Τμήματος 
στην περίπτωση β. Εκπρόσωποι των συνδυασμών μπορεί 
να παρακολουθούν τη σχετική διαδικασία. 

4. Στη δήλωση υποψηφιότητας πρέπει να περιλαμβά¬ 
νονται όλα τα στοιχεία του υποψηφίου, δηλαδή: ονο¬ 
ματεπώνυμο, όνομα πατρός, όνομα μητρός, αριθμός 
Μητρώου του Τ.Ε.Ε., ειδικότητα, διεύθυνση κατοικίας 
και το αξίωμα για το οποίο τίθεται υποψηφιότητα. 

Απαιτείται επίσης να αναγράφεται και ο συνδυασμός 
στον οποίο μετέχει ο υποψήφιος ή αν κατέρχεται στις 
εκλογές μεμονωμένος. 

Στη δήλωση υποψηφιότητας για την Αντιπροσωπεία 
του Τ.Ε.Ε. αναγράφεται υποχρεωτικά και το Περιφερει¬ 
ακό Τμήμα ή εξομοιούμενη με Τμήμα περιφέρεια στην 
οποία υπάγεται ο υποψήφιος και για την οποία ισχύει 
η υποψηφιότητα. Στη δήλωση υποψηφιότητας για τις 
Αντιπροσωπείες των Περιφερειακών Τμημάτων αναγρά¬ 
φεται αντίστοιχα ο Νομός. Η δήλωση υποψηφιότητας 
θεωρείται υπεύθυνη δήλωση ενώπιον της αρχής με όλες 
τις συνέπειες που προβλέπει ο νόμος. 

5. Οι δηλώσεις υποψηφιότητας μπορεί να υποβληθούν 
και κατά συνδυασμούς οπότε περιλαμβάνουν όλα τα 
στοιχεία της προηγούμενης παραγράφου και επί πλέ¬ 
ον τον ορισμό του εκπροσώπου με αίτηση του οποίου 
υποβάλλονται. Ο εκπρόσωπος του συνδυασμού πρέπει 
να είναι τακτικό μέλος του Τ.Ε.Ε. Κατ’ εξαίρεση μπορεί 
εκπρόσωπος συνδυασμού να είναι ομότιμο μέλος του 
Τ.Ε.Ε. στην περίπτωση, κατά την οποία ο συνδυασμός 
τον οποίο εκπροσωπεί έχει υποψηφίους μόνο για το 
Ανώτατο Πειθαρχικό Συμβούλιο ή και τα Πειθαρχικά 
Συμβούλια. Η αίτηση περιλαμβάνει τον τίτλο του συνδυ¬ 
ασμού ο οποίος μπορεί να είναι όνομα ή σύντομη φράση 
που να μην αντιβαίνει στο νόμο ή τα χρηστά ήθη ή τα 
αρχικά των λέξεων τέτοιας φράσης. 

6. Δεν ανακηρύσσεται υποψήφιος όποιος περιλαμβά¬ 
νεται σε περισσότερα από ένα ψηφοδέλτιο συνδυασμών 
υποψηφίων. Το ίδιο ισχύει και για μεμονωμένο υποψήφιο 
εάν περιλαμβάνεται και σε ψηφοδέλτιο συνδυασμού. 
Δεν ανακηρύσσεται επίσης υποψήφιος όποιος υποβάλ¬ 
λει υποψηφιότητα για περισσότερα από ένα Περιφερει¬ 
ακά Τμήματα ή εξομοιούμενες με τμήματα περιφέρειες 
ή σε περισσότερα από ένα από τα όργανα του Τ.Ε.Ε. 
στα οποία τα μέλη εκλέγονται με άμεσον εκλογή. Κατ’ 
εξαίρεση μπορεί υποψήφιος για την Αντιπροσωπεία 
Περιφερειακού Τμήματος να είναι υποψήφιος και για την 
Αντιπροσωπεία του Τ.Ε.Ε. και σε περίπτωση εκλογής του 
διατηρεί και τις δύο θέσεις. Επίσης υποψήφιοι για άλλα 
όργανα μπορεί να είναι και υποψήφιοι για το Ανώτατο 
Πειθαρχικό και τα Πειθαρχικά Συμβούλια, σε περίπτωση 
όμως εκλογής τους σε περισσότερα από ένα όργανα 
επιλέγουν μόνο τη μία θέση με ανάλογη εφαρμογή της 
παραγρ. 4 του άρθρου 19. 

7. Στις περιπτώσεις των τριών πρώτων εδαφίων της 
προηγούμενης παραγράφου μπορεί, εκείνος που υπέ¬ 
βαλε υποψηφιότητα, έως τη λήξη της προθεσμίας των 

δηλώσεων υποψηφιότητας, να ανακαλέσει μερικώς τη 
δήλωσή του για να μην εμπίπτει στις διατάξεις των 
εδαφίων αυτών και στις συνέπειες που προβλέπονται 
από αυτές. 

Άρθρο 4 

Ανακήρυξη υποψηφίων 

1. Μόλις περάσει η ανατρεπτική προθεσμία της παρα¬ 
γράφου 2 του προηγούμενου άρθρου για την υποβολή 
των υποψηφιοτήτων και κλείσουν τα βιβλία καταγραφής 
τους, η υπηρεσία του Τ.Ε.Ε. και των Περιφερειακών Τμη¬ 
μάτων προβαίνει αμέσως σε έλεγχο για διαπίστωση αν 
μεταξύ των υποψηφίων περιλαμβάνονται και πρόσωπα 
που δεν συγκεντρώνουν τα προσόντα που απαιτεί ο 
νόμος. 

2. Μέσα σε πέντε ημέρες από τη λήξη της προθεσμίας 
για την υποβολή των υποψηφιοτήτων η Διοικούσα Επι¬ 
τροπή του Τ.Ε.Ε. προβαίνει σε ειδική συνεδρίαση στην 
ανακήρυξη των υποψηφίων που συγκεντρώνουν τα νόμι¬ 
μα προσόντα κατά αξίωμα. Για τις Αντιπροσωπείες και 
τα Πειθαρχικά Συμβούλια των Περιφερειακών Τμημάτων 
η ανακήρυξη των υποψηφίων γίνεται από τη Διοικού¬ 
σα Επιτροπή του οικείου Περιφερειακού Τμήματος. Γ ια 
την ανακήρυξη γίνεται αμέσως τοιχοκόλληση σχετικής 
ανακοίνωσης στα Κεντρικά ή κατά περίπτωση στα Περι¬ 
φερειακά Γ ραφεία του Τ.Ε.Ε. Η ανακοίνωση υποβάλλεται 
συγχρόνως στη Γ ενική Γ ραμματεία Δημοσίων Έργων 
και τα Περιφερειακά Τμήματα την αποστέλλουν επίσης 
και στο Τ.Ε.Ε. 

3. Δεν ανακηρύσσονται υποψήφιοι όσοι: 

α) Δεν είναι τακτικά μέλη του Τ.Ε.Ε. εκτός από την 
περίπτωση υποψηφιότητας για τα αξιώματα των Πει¬ 
θαρχικών Συμβουλίων για τα οποία δεν αποκλείονται 
και τα ομότιμα μέλη. 

β) Δεν έχουν συμπληρώσει τον απαιτούμενο χρόνο 
ασκήσεως επαγγέλματος προκειμένου για υποψηφίους 
για τα Πειθαρχικά Συμβούλια. 

γ) Δεν κατοικούν στην Περιφέρεια τέως Διοικήσεως 
Πρωτεύουσας, προκειμένου για υποψηφίους για το Ανώ¬ 
τατο Πειθαρχικό Συμβούλιο και δεν κατοικούν στο Νομό 
Αττικής, προκειμένου για υποψηφίους για το Πειθαρχικό 
Συμβούλιο Αθήνας. 

δ) Δεν είναι μέλη του οικείου Περιφερειακού Τμήματος 
προκειμένου για υποψηφίους για την Αντιπροσωπεία 
και το Πειθαρχικό Συμβούλιο 
Περιφερειακού Τμήματος, σύμφωνα με τα στοιχεία 
που διαθέτει το Μητρώο Μελών του Τ.Ε.Ε. την 1 η Οκτω¬ 
βρίου του έτους διενέργειας των εκλογών. 

ε) Δεν έχουν την αντίστοιχη ειδικότητα προκειμένου 
για υποψηφιότητα για τις Επιστημονικές Επιτροπές Ει¬ 
δικοτήτων. 

στ) Εμπίπτουν στην περίπτωση της παραγράφου 6 του 
προηγούμενου άρθρου 3 ή υποβάλλουν υποψηφιότητα 
σε περιφέρεια στην οποία δεν ανήκουν. 

Άρθρο 5 
Ψηφοδέλτια 

1. Τα ψηφοδέλτια για τις εκλογές του Τ.Ε.Ε. είναι τα 
εξής: 

α) Γ ια την Αντιπροσωπεία του ΤΕΕ 
β) για το Ανώτατο Πειθαρχικό Συμβούλιο 
γ) από ένα για κάθε Αντιπροσωπεία Περιφερειακού 
Τ μήματος 


δ) Από ένα για κάθε Πειθαρχικό Συμβούλιο 
ε) Από ένα για κάθε Επιστημονική Επιτροπή Ειδικό¬ 
τητας. 

2. Τα ψηφοδέλτια της προηγούμενης παραγράφου 
είναι ένα για κάθε συνδυασμό υποψηφίων ή μεμονωμένο 
υποψήφιο. 

3. Το Τ.Ε.Ε. μεριμνά για τον εφοδιασμό των εκλογικών 
τμημάτων με λευκά ψηφοδέλτια για όλα τα όργανα. 

4. Όλα τα ψηφοδέλτια τυπώνονται από το Τ.Ε.Ε. σε 
λευκό χαρτί και στην άνω πλευρά τους περιέχονται οι 
εξής ενδείξεις οι οποίες συνίστανται στα εξής σημεία 
και πεδία για κάθε ψηφοδέλτιο: 

α. Στις γωνίες θα φέρει σημεία (τετράγωνα ή γραμμές) 
για τον γεωμετρικό προσδιορισμό των στοιχείων του 
ψηφοδελτίου. 

β. Αριθμό με την μορφή γραμμωτού κώδικα (ΒΑΒ- 
ΘΟΩΕ) ο οποίος θα χαρακτηρίζει το όργανο και τον 
συνδυασμό στον οποίο ανήκει το κάθε ψηφοδέλτιο. 

γ. Προσδιορισμένο χώρο για την μονογραφή του Προ¬ 
έδρου της Εφορευτικής Επιτροπής. 

δ. Προσδιορισμένο χώρο για την αναγραφή από τον 
Πρόεδρο της Εφορευτικής Επιτροπής του αύξοντα αριθ¬ 
μού του ψηφοδελτίου. 

ε. Προσδιορισμένο χώρο για την αναγραφή αριθμητικά 
και ολογράφως του συνολικού πλήθους των σταυρών 
προτίμησης που φέρει το ψηφοδέλτιο. 

στ. Προσδιορισμένο χώρο για τον χαρακτηρισμό του 
ψηφοδελτίου ως έγκυρου ή άκυρου. 

ζ. Αριστερά του ονόματος και πριν τον αύξοντα αριθμό 
του ονόματος κάθε υποψηφίου θα φέρει τετράγωνο, 
προκειμένου να εκδηλώνεται εντός αυτού η προτίμηση 
των ψηφοφόρων. 

Οι ενδείξεις με αύξοντα αριθμό β, γ, δ, ε και στ θα 
περιορίζονται σε ειδική περιοχή στο άνω μέρος του 
ψηφοδελτίου, με μέγιστο ύψος 0,04 του μέτρου, η οποία 
θα φέρει διαχωριστική γραμμή με την ένδειξη να μην 
σημειώνει τίποτα σε αυτή την περιοχή ο ψηφοφόρος. Τα 
ψηφοδέλτια ακριβώς από κάτω και πάνω από αριστε¬ 
ρά φέρουν την ένδειξη Τεχνικό Επιμελητήριο Ελλάδας. 
Πιο κάτω και στο μέσο φέρουν τη φράση «Ψηφοδέλτιο 
Εκλογών της.» που συμπληρώνεται με την ημερο¬ 

μηνία διεξαγωγής των εκλογών. Πιο κάτω γράφεται 
με παχιά κεφαλαία γράμματα ο τίτλος του αιρετού 
οργάνου για το οποίο προορίζεται το ψηφοδέλτιο (π.χ. 
ΑΝΤΙΠΡΟΣΩΠΕΙΑ Τ.Ε.Ε.) και ο τίτλος και το τυχόν σήμα 
του συνδυασμού, εκτός αν πρόκειται περί μεμονωμένου 
υποψηφίου, οπότε γράφεται η φράση «ΜΕΜΟΝΩΜΕΝΟΣ 
ΥΠΟΨΗΦΙΟΣ». Οι τίτλοι όλων των συνδυασμών αναγρά¬ 
φονται με το ίδιο μέγεθος γραμμάτων, ενώ οι μέγιστες 
διαστάσεις των τυχόν σημάτων των συνδυασμών είναι 
ύψους 0,02 μ. και πλάτους το 80% αυτού. 

Τα ψηφοδέλτια των Περιφερειακών Τμημάτων φέρουν 
κάτω από την ένδειξη Τεχνικό Επιμελητήριο Ελλάδας, 
τον τίτλο του Περιφερειακού Τμήματος. 

Στις διαστάσεις των ψηφοδελτίων που ορίζονται πα¬ 
ρακάτω, η πρώτη αναφέρεται στην άνω πλευρά κάθε 
ψηφοδελτίου. 

η. Η σειρά των περιφερειακών τμημάτων στο ψηφο¬ 
δέλτιο της Αντιπροσωπείας του ΤΕΕ είναι η εξής: 
α) Νομος Αττικής, 
β) Τμήμα Κεντρικής Μακεδονίας, 
γ) Τμήμα Δυτικής Ελλάδας, 
δ) Τμήμα Θράκης, 

ε) Τμήμα Ανατολικής Μακεδονίας, 

στ) Τμήμα Δυτικής Μακεδονίας, 

ζ) Τμήμα Κεντρικής και Δυτικής Θεσσαλίας 

η) Τμήμα Νομού Μαγνησίας 

θ) Τ μήμα Ανατολικής Στερεός Ελλάδας, 

ι) Τ μήμα Ηπείρου, 

ια) Τμήμα Νομού Δωδεκανήσου, 

ιβ) Τ μήμα Ανατολικής Κρήτης, 

ιγ) Τ μήμα Δυτικής Κρήτης, 

ιδ) Τμήμα Πελοποννήσου, 

ιε) Τμήμα Νομού Κερκύρας, 

ιστ) Τμήμα Νομού Αιτωλοακαρνανίας, 

ιζ) Τμήμα Βορειοανατολικού Αιγαίου 

ιη) Τμήμα Νομού Εύβοιας, 

ιθ) Νομός Κυκλάδων». 

5. Σε όλα τα ψηφοδέλτια για τον κάθε υποψήφιο γρά¬ 
φεται πρώτα το επώνυμο, στη συνέχεια το κύριο όνομα 
(και προαιρετικά σε παρένθεση τυχόν υποκοριστικό) 
και ακολουθεί το πρώτο ή τα δύο πρώτα γράμματα 
του πατρωνύμου και η ειδικότητα. Όπου στις επόμενες 
διατάξεις προβλέπεται αλφαβητική σειρά, αυτή προσ¬ 
διορίζεται από το επώνυμο και ύστερα από το κύριο 
όνομα αν τα επώνυμα είναι ίδια. 

6. Απαγορεύεται τα ψηφοδέλτια να περιλαμβάνουν άλ¬ 
λες ενδείξεις εκτός απ’ αυτές που ορίζονται στο άρθρο 
αυτό και εκτυπώνονται με μέριμνα και δαπάνη του Τ.Ε.Ε., 
το οποίο και εφοδιάζει όλα τα εκλογικά τμήματα. 

7. Στα ψηφοδέλτια η ένδειξη της ειδικότητας του 
υποψηφίου σημειώνεται βραχυγραφικά, δηλαδή με: Π 
η ειδικότητα του Πολιτικού Μηχανικού, Α του Αρχιτέ¬ 
κτονα, Μ του Μηχανολόγου, Η του Ηλεκτρολόγου, Αγρ. 
Τ. του Αγρονόμου Τοπογράφου, X του Χημικού, Μλ του 
Μηχανικού Μεταλλείων Μεταλλουργού, Ν του Ναυπηγού 
και Ηλκ. του Ηλεκτρονικού. Προκειμένου για υποψηφίους 
με περισσότερες ειδικότητες σημειώνονται όλες κατά 
τον ίδιο συντομογραφικό τρόπο. 

8. Τα ψηφοδέλτια για την Αντιπροσωπεία του Τ.Ε.Ε. 
έχουν διαστάσεις 0,21 χ 0,435 μ. και αναγράφονται σ’ 
αυτά οι υποψήφιοι σε δύο στήλες και στις δύο όψεις 
του ψηφοδελτίου. Το ψηφοδέλτιο του κάθε συνδυασμού 
περιλαμβάνει για κάθε Περιφερειακό Τμήμα ή εξομοιού- 
μενη με Τμήμα περιφέρεια αριθμό υποψηφίων μέχρι του 
αριθμού των προβλεπομένων με αυτή μελών αυξημένο 
κατά 50% και με στρογγύλευση στην επόμενη ακέραιη 
μονάδα, αν ο αριθμός των προβλεπόμενων για την πε¬ 
ριφέρεια μελών είναι μέχρι 15. Αν ο προβλεπόμενος 
αριθμός μελών είναι πάνω από 15 οι υποψήφιοι μπορεί 
να είναι το πολύ ισάριθμοι με αυτόν τον προβλεπόμε- 
νο αριθμό μελών. Οι υποψήφιοι στο ψηφοδέλτιο κατα¬ 
τάσσονται σε ομάδες κατά Περιφερειακά Τμήματα ή 
εξομοιούμενες με Τμήμα Περιφέρειες, με τη σειρά που 
περιγράφεται στο άρθρο 2 της παρούσας απόφασης. 
Κάθε ομάδα έχει επικεφαλίδα τον τίτλο του Περιφε¬ 
ρειακού Τμήματος ή τους Νομούς όταν πρόκειται για 
εξομοιούμενη προς Τμήμα περιφέρεια. Μέσα σε κάθε 
ομάδα οι υποψήφιοι αναγράφονται με αλφαβητική σειρά 
και με ιδιαίτερη αύξουσα αρίθμηση. Στα ψηφοδέλτια 
των μεμονωμένων υποψηφίων αναγράφεται υποχρεωτι¬ 
κά το Περιφερειακό Τμήμα ή εξομοιούμενη προς Τμήμα 
περιφέρεια στην οποία θέτουν υποψηφιότητα. 

9. Τα ψηφοδέλτια για το Ανώτατο Πειθαρχικό Συμ¬ 
βούλιο είναι διαστάσεων 0,14 χ 0,21 μ. Κάθε ψηφοδέλτιο 
περιλαμβάνει κατ’ αύξοντα αριθμό και κατά αλφαβητική 
σειρά, μέχρι 6 υποψηφίους. 


10. Τα ψηφοδέλτια για τις Αντιπροσωπείες των Πε¬ 
ριφερειακών Τμημάτων είναι διαστάσεων 0,21 χ 0,29 μ. 
Κάθε ψηφοδέλτιο περιλαμβάνει αριθμό υποψηφίων το 
πολύ ίσο με τον αριθμό των αιρετών μελών της Αντιπρο¬ 
σωπείας κάθε Περιφερειακού Τμήματος. Κατά τα λοιπά 
εφαρμόζονται, ανάλογα οι διατάξεις της παραγράφου 
5 του άρθρου αυτού, αντί όμως της κατάταξης σε ομά¬ 
δες κατά Περιφερειακά Τμήματα γίνεται κατάταξη σε 
ομάδες κατά Νομούς. Πρώτα αναγράφεται η ομάδα του 
Νομού της έδρας και ακολουθούν οι ομάδες των υπο¬ 
λοίπων Νομών κατ’ αλφαβητική σειρά της ονομασίας 
του Νομού. 

11. Τα ψηφοδέλτια για τα Πειθαρχικά Συμβούλια είναι 
διαστάσεων 0,14 χ 0,21 μ. και περιλαμβάνουν κατ’ αύξο¬ 
ντα αριθμό και κατ’ αλφαβητική σειρά μέχρι 8 υποψηφί¬ 
ους το κάθε ένα. Ειδικά το ψηφοδέλτιο για το Πειθαρχι¬ 
κό Συμβούλιο που εδρεύει στην Αθήνα, έχει διαστάσεις 
0,21 χ 0,29 μ. και περιλαμβάνει κατ’ αύξοντα αριθμό και 
κατ’ αλφαβητική σειρά μέχρι 23 υποψηφίους. 

12. Τα ψηφοδέλτια για τις Επιστημονικές Επιτροπές 
Ειδικοτήτων είναι διαστάσεων 0,14 χ 0,21 μ. και περιλαμ¬ 
βάνουν κατ’ αύξοντα αριθμό και κατ’ αλφαβητική σειρά 
μέχρι 8 υποψηφίους. 

13. Με απόφαση του Υπουργού Υποδομών, Μεταφορών 
και Δικτύων, η οποία εκδίδεται πριν την προκήρυξη των 
εκλογών του Τ.Ε.Ε., μπορούν - για τεχνικούς λόγους - να 
προσδιορίζονται ή να τροποποιούνται οι διαστάσεις και 
το περιεχόμενο των ψηφοδελτίων εκλογήν όλων των 
οργάνων του Τ.Ε.Ε. 

Άρθρο 6 

Εκλογικά Τμήματα 

1. Ο αριθμός των εκλογικών τμημάτων ορίζεται με την 
προκήρυξη των εκλογών. 

2. Τα εκλογικά τμήματα εγκαθίστανται: 

α) Στις πόλεις που θα ορισθούν περισσότερα από ένα, 
στους χώρους που θα ορίσει ο Υπουργός Υποδομών, 
Μεταφορών και Δικτύων. 

β) Στις υπόλοιπες, που θα υπάρχει μόνο ένα τμήμα 
στα γραφεία του Περιφερειακού Τμήματος του ΤΕΕ και 
όπου δεν υπάρχει Περιφερειακό Τμήμα στα γραφεία 
της Νομαρχιακής 

Επιτροπής του Τ.Ε.Ε. ή της Διεύθυνσης Τεχνικών Υπη¬ 
ρεσιών της Νομαρχίας ή σε άλλο κατάλληλο χώρο ή 

αα) στο Γραφείο Μηχανικού, όταν πρόκειται για επαρ¬ 
χία νησιώτικης περιοχής που στην έδρα της λειτουργεί 
οργανωμένο τέτοιο Γ ραφείο σύμφωνα με τις ισχύουσες 
κάθε φορά οργανωτικές διατάξεις της Γ ενικής Γ ραμμα- 
τείας Δημοσίων Εργων ή 

ββ) στο Γ ραφείο Πολεοδομίας επαρχίας νησιωτικής 
περιοχής που έχει, σύμφωνα με βεβαίωση της Υπηρε¬ 
σίας του ΤΕΕ, εγγεγραμμένα τουλάχιστον είκοσι πέ¬ 
ντε (25) τακτικά μέλη του ΤΕΕ με την προϋπόθεση να 
λειτουργεί οργανωμένο τέτοιο Γ ραφείο σύμφωνα με 
τις ισχύουσες κάθε φορά οργανωτικές διατάξεις της 
Γ ενικής Γ ραμματείας Δημοσίων Έργων και προβλέπε- 
ται αντίστοιχο εκλογικό τμήμα από το Πρόγραμμα των 
εκλογών. 

3. Στις πόλεις που λειτουργούν περισσότερα από ένα 
εκλογικά τμήματα οι ψηφοφόροι κατανέμονται σε αυτά, 
κατά την αλφαβητική σειρά του επωνύμου τους, με το 
πρόγραμμα των εκλογών. 

Αρθρο 7 

Εφορευτικές Επιτροπές 

1. Οι εκλογές σε κάθε εκλογικό τμήμα διεξάγονται 
ενώπιον της εφορευτικής επιτροπής του εκλογικού 
τμήματος. 

2. Ο εφορευτικές επιτροπές είναι τριμελείς και αποτε¬ 
λούνται από τον πρόεδρο και 2 μέλη που ορίζονται για 
μεν τα εκλογικά τμήματα της Αθήνας από τον Υπουργό 
Υποδομών, Μεταφορών και Δικτύων, για δε τα εκλο¬ 
γικά τμήματα της υπόλοιπης χώρας από τον αρμόδιο 
Νομάρχη. 

3. Πρόεδροι των Εφορευτικών Επιτροπών ορίζονται 
δικαστικοί λειτουργοί. Για τον ορισμό των Εφορευτι¬ 
κών Επιτροπών, σε εφαρμογή της παραγράφου 2 του 
παρόντος άρθρου, ο Πρόεδρος του Τεχνικού Επιμελη¬ 
τηρίου Ελλάδας, ζητεί σαράντα (40) ημέρες πριν από 
την ημερομηνία διενέργειας των εκλογών, από τους 
Προϊσταμένους των Πρωτοδικείων της Χώρας να του 
υποδείξουν εντός δέκα (10) ημερών, πίνακες με τους δι¬ 
καστικούς λειτουργούς που θα ορισθούν Πρόεδροι των 
Εφορευτικών Επιτροπών για τα εκλογικά τμήματα της 
περιφέρειας του Πρωτοδικείου τους, όπως αυτά περι- 
γράφονται στην προκήρυξη των εκλογών, με ισάριθμους 
αναπληρωτές. Οι πίνακες αυτοί αποστέλλονται στη Γε¬ 
νική Γραμματεία Δημοσίων'Εργων και στους αρμόδιους 
Νομάρχες, μαζί με τους πίνακες που προβλέπονται στο 
μεθεπόμενο εδάφιο της παρούσας παραγράφου 3. 

Στις πόλεις που έχουν συσταθεί περισσότερα από ένα 
εκλογικά τμήματα οι αναπληρωματικοί πρόεδροι προ¬ 
σέρχονται και κατευθύνονται για ανάληψη καθηκόντων 
από τον πρόεδρο της κεντρικής εφορευτικής επιτροπής 
στην Αθήνα ή από τον πρόεδρο του πρώτου εκλογικού 
τμήματος στις άλλες πόλεις. Τα δύο τακτικά μέλη και τα 
δύο αναπληρωματικά, που μπορούν να αναπληρώνουν 
οποιοδήποτε τακτικό μέλος με τη σειρά ορισμού τους, 
λαμβάνονται από πίνακα που καταρτίζει η Διοικούσα 
Επιτροπή του ΤΕΕ από μέλη του και αποστέλλει στη 
Γ ενική Γ ραμματεία Δημοσίων Έργων και στους αρμό¬ 
διους Νομάρχες δέκα πέντε (15) ημέρες πριν από τις 
εκλογές και περιλαμβάνει και όσους έχουν προτείνει 
οι συνδυασμοί ως μέλη των εφορευτικών επιτροπών. 
Ο πίνακας περιλαμβάνει για κάθε έδρα νομού αριθμό 
τουλάχιστον τετραπλάσιο του αριθμού των εκλογικών 
τμημάτων. Εάν δεν υποβληθεί πίνακας ή αυτός που 
υποβλήθηκε περιλαμβάνει μικρότερο αριθμό μελών τότε 
τα μέλη των εφορευτικών επιτροπών επιλέγονται από 
τον Υπουργό Υποδομών, Μεταφορών και Δικτύων ή το 
Νομάρχη μέχρι και την παραμονή των εκλογών 

4. Υποψήφιοι για οποιοδήποτε αξίωμα δεν μπορούν να 
ορισθούν μέλη των εφορευτικών επιτροπών. 

5. Γραμματέας κάθε εφορευτικής επιτροπής ορίζεται 
από τον πρόεδρο αυτής υπάλληλος του ΤΕΕ ή δημό¬ 
σιος υπάλληλος. Οι γραμματείς βοηθούν την επιτροπή 
στην τήρηση και σύνταξη των απαιτουμένων πινάκων 
και στοιχείων και υπογράφουν τα πρακτικά και όλα τα 
στοιχεία. 

6. Οι αποφάσεις των εφορευτικών επιτροπών λαμβά- 
νονται κατά πλειοψηφία και σε ισοψηφία υπερισχύει η 
ψήφος του προέδρου. Αναπλήρωση του προέδρου μετά 
την έναρξη της εκλογής γίνεται από τον αρχαιότερο 
των μελών της. Για την αναπλήρωση μέλους καλεί¬ 
ται αναπληρωματικό και συνεχίζεται η διαδικασία με 
σχετική μνεία στα πρακτικά. Αναπλήρωση μέλους εφο¬ 


ρευτικής επιτροπής μπορεί να γίνει επίσης από τους 
αναπληρωτές προέδρους και με την αυτή διαδικασία 
ανάθεσης καθηκόντων που προβλέπει η παράγραφος 
3 του παρόντος άρθρου, αν δεν προσέλθει κανένα από 
τα αναπληρωματικά μέλη εφορευτικής επιτροπής. 

Αρθρο 8 

Αντιπρόσωποι συνδυασμών ή μεμονωμένων 
υποψηφίων 

1. Το έργο των εφορευτικών επιτροπών μπορούν να 
παρακολουθούν τόσο κατά το στάδιο της προετοιμα¬ 
σίας όσο και κατά την διάρκεια της διεξαγωγής των 
εκλογών και της διαλογής των ψήφων αντιπρόσωποι 
των συνδυασμών ή των μεμονωμένων υποψηφίων. 

2. Οι αντιπρόσωποι με τυχόν αναπληρωτή τους ορί¬ 
ζονται με έγγραφο ή τηλεγράφημα που κατατίθεται 
στον πρόεδρο της εφορευτικής επιτροπής. Για τους 
αντιπροσώπους συνδυασμού το έγγραφο υπογράφει ο 
εκπρόσωπος του συνδυασμού που έχει δηλωθεί κατά 
την παράγραφο 5 του άρθρου 3 και έχει γνωστοποιηθεί 
με εγκύκλιο του Τ.Ε.Ε. 

Σε κάθε εκλογικό τμήμα μπορεί να παρίσταται από 
ένας εκπρόσωπος κάθε συνδυασμού ή μεμονωμένου 
υποψηφίου. 

3. Οι εκπρόσωποι εγκαθίστανται από τις εφορευτικές 
επιτροπές σε κατάλληλη θέση μέσα στην αίθουσα που 
διεξάγονται οι εκλογές και υπογράφουν τα πρακτικά 
και τους ειδικούς πίνακες εκτός αν αρνηθούν οπότε 
γίνεται σχετική μνεία στα πρακτικά. 

Αρθρο 9 

Κεντρική Εφορευτική Επιτροπή 

1. Η παρακολούθηση και εποπτεία των εκλογών, η 
συγκέντρωση των αποτελεσμάτων από τα εκλογικά 
τμήματα, η εξαγωγή των τελικών αποτελεσμάτων των 
εκλογών και η ανακήρυξη των επιτυχόντων γίνεται από 
την Κεντρική Εφορευτική Επιτροπή που συνιστάται και 
εδρεύει στην Αθήνα στα Κεντρικά Γ ραφεία του Τ.Ε.Ε. 

2. Η Κεντρική Εφορευτική Επιτροπή είναι επταμελής 
και αποτελείταί: 

α) Από ένα ανώτερο δημόσιο υπάλληλο, μέλος του 
ΤΕΕ, ως πρόεδρο. 

β) Από δύο ανώτερους υπάλληλους της Γ ενικής Γ ραμ- 
ματείας Δημοσίων Έργων. 

γ) Από τον Προϊστάμενο της Γ ενικής Διεύθυνσης του 
Τ.Ε.Ε. 

δ) Από δύο μέλη του Τ.Ε.Ε. 

ε) Από τον Νομικό Σύμβουλο ή ένα δικηγόρο παρ’ 
Αρείω Πάγω που υπηρετεί στο Τ.Ε.Ε. 

3. Ο Πρόεδρος και όλα τα μέλη της Κεντρικής Εφορευ¬ 
τικής Επιτροπής διορίζονται με τους αναπληρωτές τους 
από τον Υπουργό Υποδομών, Μεταφορών και Δικτύων. 

4. Οι παράγραφοι 4, 5 και 6 του άρθρου 7 έχουν ανά¬ 
λογη εφαρμογή και για την Κεντρική Εφορευτική Επι¬ 
τροπή. Ο Πρόεδρος της Κεντρικής Εφορευτικής Επιτρο¬ 
πής μπορεί εκτός από το γραμματέα να ορίζει και το 
αναγκαίο προσωπικό από υπαλλήλους του ΤΕΕ για την 
ομαλή διεξαγωγή του έργου της Επιτροπής. 

5. Το έργο της Κεντρικής Εφορευτικής Επιτροπής 
μπορούν να παρακολουθούν αντιπρόσωποι των συν¬ 
δυασμών ή των μεμονωμένων υποψηφίων με ανάλογη 
εφαρμογή των σχετικών διατάξεων του άρθρου 8. 

6. Η Κεντρική Εφορευτική Επιτροπή συνέρχεται την 
προηγούμενη ημέρα από την ημερομηνία διενέργειας 
των εκλογών στα κεντρικά γραφεία του Τ.Ε.Ε. στην 
Αθήνα, ώστε να ενημερωθεί για την προετοιμασία των 
εκλογών και στη συνέχεια συνέρχεται εκ νέου την ημέ¬ 
ρα των εκλογών πριν από την έναρξή τους σε κατάλλη¬ 
λο χώρο των γραφείων του ΤΕΕ και παρακολουθεί με 
κλιμάκια από τα μέλη της που αυτή ορίζει τη διενέργεια 
της εκλογής και τη συγκέντρωση των αποτελεσμάτων. 
Μόλις αρχίσουν να έρχονται τα αποτελέσματα των 
εκλογικών τμημάτων συνέρχεται και αρχίζει την επε¬ 
ξεργασία για την έκδοση των τελικών αποτελεσμάτων 
και την ανακήρυξη των επιτυχόντων. 

Άρθρο 10 

Πρόγραμμα Εκλογών 

1. Το πρόγραμμα των εκλογών εκδίδεται από τον Πρό¬ 
εδρο του ΤΕΕ και δέκα (10) τουλάχιστον ημέρες πριν 
από τις εκλογές υποβάλλεται στη Γενική Γραμματέα 
Δημοσίων Έργων και αποστέλλεται σε όλες τις Διευ¬ 
θύνσεις Τεχνικών Υπηρεσιών της χώρας, στα Γραφεία 
Μηχανικού των επαρχιών που έχουν συμπεριληφθεί στο 
πρόγραμμα να διεξαχθούν εκλογές και στην έδρα τους, 
στα Περιφερειακά Τμήματα του ΤΕΕ και στις Νομαρχια¬ 
κές Επιτροπές του Τ.Ε.Ε., ώστε σε εύλογο χρόνο πριν τις 
εκλογές να έχει τοιχοκολληθεί σύμφωνα με το επόμενο 
εδάφιο. Το Πρόγραμμα δημοσιεύεται στο Ενημερωτικό 
Δελτίο του ΤΕΕ και βρίσκεται τοιχοκολλημένο στα γρα¬ 
φεία του Τ.Ε.Ε., των Περιφερειακών του Τμημάτων και 
των Νομαρχιακών του Επιτροπών καθώς και σε όλα τα 
εκλογικά τμήματα μέχρι το τέλος της εκλογής. 

2. Το Πρόγραμμα περιλαμβάνει την πρόσκληση προς 
όλους τους εκλογείς να προσέλθουν για την άσκηση 
του εκλογικού τους δικαιώματος, τα εκλογικά τμήματα 
στα οποία υποχρεούνται να προσέλθουν οι εκλογείς για 
να ψηφίσουν κατά τον ορισμένο χρόνο και μνημονεύει 
τις συνέπειες που προβλέπονται σε περίπτωση αδικαι¬ 
ολόγητης αποχής από την ψηφοφορία. 

Αρθρο 11 

Προπαρασκευή των Εκλογών. 

1. Την παραμονή της ημέρας των εκλογών οι Πρόεδροι 
των Εφορευτικών Επιτροπών φροντίζουν για την κατάλ¬ 
ληλη διαρρύθμιση του χώρου των εκλογικών τμημάτων 
καθώς και για την διαμόρφωση κατάλληλου χώρου στον 
οποίο ο εκλογέας θα μπορεί αθέατος να συμπληρώσει 
τα ψηφοδέλτια, να τα τοποθετεί στους φακέλους και 
να τους κλείνει. 

2. Το Τ.Ε.Ε. μεριμνά για τον έγκαιρο εφοδιασμό όλων 
των εκλογικών τμημάτων με το απαιτούμενο για την 
διεξαγωγή των εκλογών υλικών δηλαδή: 

α) Το έντυπο Μητρώο των Μελών του Τ.Ε.Ε. στο Περι¬ 
φερειακό Τμήμα ή την εξομειούμενη με Τμήμα Περιφέ¬ 
ρεια, όπου ανήκει κάθε εκλογικό τμήμα, σύμφωνα με τα 
στοιχεία της 1 ης Οκτωβρίου του έτους διενέργειας των 
εκλογών, το οποίο θα αποτελεί τον εκλογικό κατάλογο, 
με την ενδεικτική μνεία της διεύθυνσης της κατοικίας 
κάθε μέλους. Επίσης το Μητρώο όλων των Μελών του 
Τ.Ε.Ε. σε ηλεκτρονική μορφή. 

β) Την ειδική σφραγίδα των εκλογών. 

γ) Τον αναγκαίο αριθμό φακέλλων, ψηφοδελτίων, ψη¬ 
φοδόχων, κ,λπ. 

δ) την απαραίτητη για το έργο της Εφορευτικής Επι¬ 
τροπής γραφική ύλη και έντυπο υλικό. 


3. Οι φάκελλοι των ψηφοδελτίων που αποστέλλει το 
Τ.Ε.Ε. στα εκλογικά τμήματα αναγράφουν στην όψη τους 
έντυπη την ένδειξη της ψηφοδόχου για την οποία προ¬ 
ορίζονται, όπως “Αντιπροσωπεία Τ.Ε.Ε.” ή “Επιστημονική 
Επιτροπή Ειδικότητας.... κλπ” Για τις Αντιπροσωπείες 
Περιφερειακών Τμημάτων και τα αντίστοιχα Πειθαρχικά 
Συμβούλια αρκεί η ένδειξη του οργάνου χωρίς μνεία του 
τίτλου του Περιφερειακού Τμήματος. Αντίστοιχες επι¬ 
γραφές πρέπει να φέρουν και οι ψηφοδόχοι ώστε κάθε 
φάκελλος να ρίχνεται κατά την ψηφοφορία στην αντί¬ 
στοιχη ψηφοδόχο. Ειδικά για τις Επιστημονικές Επιτρο¬ 
πές Ειδικοτήτων τηρείται μία ψηφοδόχος και σ’ αυτή ρί¬ 
χνονται όλοι οι φάκελλοι ψηφοδελτίων που αναγράφουν 
την ένδειξη “Επιστημονικές Επιτροπές Ειδικότητας”. Οι 
φάκελλοι ψηφοδελτίων για τις Επιστημονικές Επιτροπές 
Ειδικοτήτων δύνανται να είναι διαφορετικού χρώματος 
για κάθε Επιστημονική Επιτροπή Ειδικότητας. 

4. Το Τ.Ε.Ε. μεριμνά επίσης για τον εφοδιασμό της 
Κεντρικής Εφορευτικής Επιτροπής με το απαραίτητο 
υλικό, την εγκατάστασή της στα γραφεία του και την 
παροχή κάθε απαιτουμένης διευκόλυνσης για την εκτέ¬ 
λεση του έργου της. 

Αρθρο 12 

Διεξαγωγή της Ψηφοφορίας. 

1. Η ψηφοφορία αρχίζει: 

α) Εφ’ όσον οι εκλογές διενεργούνται εντός μιας 
ημέρας, στις 8.00 το πρωί και τελειώνει στις 19.00 το 
βράδυ, μπορεί όμως να παραταθεί με απόφαση των 
εφορευτικών επιτροπών αν παρευρίσκονται στο εκλο¬ 
γικό τμήμα ψηφοφόροι που περιμένουν τη σειρά τους 
να ψηφίσουν. 

β) Εφ’ όσον οι εκλογές διενεργούνται εντός δύο 
ημερών, την πρώτη ημέρα στις 8.00 το πρωί και δια¬ 
κόπτεται στις 19.00 το απόγευμα. Μετά τη διακοπή η 
Εφορευτική Επιτροπή παίρνει κατά την κρίση της όλα 
τα απαραίτητα μέτρα για την εξασφάλιση των στοι¬ 
χείων της εκλογής, τη σφράγιση των κιβωτίων και την 
εξασφάλισή τους σε ιδιαίτερο χώρο που σφραγίζεται 
και τα κλειδιά του παραδίδονται στον Πρόεδρο της 
Εφορευτικής Επιτροπής. Το Τ.Ε.Ε. καθορίζει τον τρόπο 
φύλαξης των εκλογικών τμημάτων κατά τις νυκτερινές 
ώρες και μεριμνά για την εξασφάλισή της. Την επόμενη 
ημέρα η ψηφοφορία αρχίζει και πάλι στις 8.00 το πρωί, 
αφού προηγουμένως διαπιστωθεί από την εφορευτική 
επιτροπή ότι οι σφραγίδες των ψηφοδόχων βρέθηκαν 
άθικτες και απαραβίαστες και γίνεται σχετική μνεία 
στα πρακτικά . Η ψηφοφορία τελειώνει στις 19.00 το 
βράδυ, μπορεί όμως να παραταθεί με απόφαση των 
εφορευτικών επιτροπών, αν παρευρίσκονται στο εκλο¬ 
γικό τμήμα ψηφοφόροι που περιμένουν τη σειρά τους 
να ψηφίσουν. 

2. Μία ώρα πριν από την έναρξη της ψηφοφορίας τα 
μέλη των εφορευτικών επιτροπών οφείλουν να παρευ- 
ρίσκονται στα εκλογικά τους τμήματα, να παραλάβουν 
αυτά, τις ψηφοδόχους, τους φακέλλους, τα ψηφοδέλτια 
και τα άλλα εκλογικά είδη και να προβούν στη διαρ¬ 
ρύθμιση της αίθουσας και γενικά στην οργάνωση της 
διεξαγωγής της ψηφοφορίας. Στη συνέχεια η εφορευ¬ 
τική επιτροπή κλείνει και σφραγίζει τις ψηφοδόχους, 
αφού προηγούμενα διαπιστώσει ότι είναι άδειες. Οι ψη¬ 
φοδόχοι είναι τέσσερις για όλα τα εκλογικά τμήματα 

και πέντε για τα εκλογικά τμήματα που υπάγονται σε 
Περιφερειακό Τμήμα. 

3. Για τις εκλογές χρησιμοποιείται ειδική σφραγίδα 
του Τεχνικού Επιμελητηρίου της Ελλάδας. 

4. Την καθορισμένη ώρα ο Πρόεδρος της Εφορευτικής 
Επιτροπής κηρύσσει την έναρξη της ψηφοφορίας και 
καλεί τους εκλογείς να ψηφίσουν. Αμέσως μετά αρχί¬ 
ζει η ψηφοφορία ενώπιον της εφορευτικής επιτροπής 
η οποία διευθύνει την εκλογή και παίρνει κάθε μέτρο 
που κατά την κρίση της απαιτείται για την ομαλή και 
αδιάβλητη διεξαγωγή της. Κατά την ημέρα της εκλο¬ 
γής απαγορεύεται η παραμονή στα κτίρια που είναι 
εγκατεστημένα εκλογικά τμήματα προσώπων που δεν 
σχετίζονται με τη διεξαγωγή της εκλογής ή τη συνή¬ 
θη λειτουργία των κτιρίων. Απαγορεύεται επίσης στα 
κτίρια αυτά οποιαδήποτε τοιχοκόλληση που σχετίζεται 
με την εκλογή εκτός από τις επίσημες για τις εκλογές 
ανακοινώσεις του Τ.Ε.Ε. και των Δημοσίων Αρχών. 

5. Γ ια την άσκηση του εκλογικού δικαιώματος τα μέλη 
του Τ.Ε.Ε. θεωρούνται ότι ανήκουν σε Περιφερειακό Τμή¬ 
μα ή στην εκτός Τμήματος Περιοχή αν έχουν την κατοι¬ 
κία τους ή την επαγγελματική τους εγκατάσταση στους 
Νομούς που υπάγονται στα αντίστοιχα Περιφερειακά 
Τμήματα ή στους νομούς της εκτός Τμημάτων περιοχής 
(τελευταίο εδάφιο της παραγρ. 3 του άρθρου 7 του 
Ν. 1486/84). Κατοικία ή επαγγελματική εγκατάσταση 
θεωρείται μία και μόνη για κάθε μέλος και σε περίπτωση 
αμφιβολίας θεωρείται εκείνη που λαμβάνεται υπόψη για 
την υποβολή φορολογικής δήλωσης σύμφωνα με τις 
διατάξεις για τη φορολογία εισοδήματος φυσικών προ¬ 
σώπων. Η πιο πάνω κατοικία προκύπτει από τη σχετική 
ένδειξη του Μητρώου Μελών του Τ.Ε.Ε. με τα στοιχεία 
της 1 ης Οκτωβρίου του έτους διενέργειας των εκλογών, 
το οποίο αποτελεί τον εκλογικό κατάλογο, και σε πε¬ 
ρίπτωση αμφισβήτησης αυτή που περιλαμβάνεται σε 
ειδική υπεύθυνη δήλωση του εκλογέα, που συντάσσεται 
ενώπιον της εφορευτικής επιτροπής, παραδίδεται σ’ 
αυτή και έχει όλες τις συνέπειες δήλωσης ενώπιον της 
αρχής. Αμφισβήτηση της κατοικίας μετά την ψήφιση 
δεν λαμβάνεται υπόψη και τα αντίστοιχα ψηφοδέλτια 
θεωρούνται έγκυρα. 

6. Οι εκλογείς ψηφίζουν αυτοπροσώπως και η ταυ¬ 
τότητά τους διαπιστώνεται από την αστυνομική τους 
ταυτότητα ή από το δελτίο μέλους του ΤΕΕ ή από το 
διαβατήριό τους ή από την άδεια οδήγησης. 

7. Όλοι ανεξαιρέτως οι ψηφοφόροι ψηφίζουν για την 
εκλογή: 

α) των μελών της Αντιπροσωπείας του Τ.Ε.Ε. που αντι¬ 
στοιχούν στο Περιφερειακό Τμήμα ή την εξομοιούμενη 
με Τμήμα περιφέρεια, στην οποία ψηφίζουν, 

β) του Ανωτάτου Πειθαρχικού Συμβουλίου και 

γ) των Επιστημονικών Επιτροπών Ειδικοτήτων Με¬ 
λών αναλόγως της ειδικότητάς τους. Ψηφοφόρος με 
περισσότερες από μία ειδικότητες ψηφίζει σε όλες τις 
Επιστημονικές Επιτροπές των ειδικοτήτων του. 

8. Οι ψηφοφόροι που ανήκουν σε περιφερειακά τμή¬ 
ματα ψηφίζουν εκτός από τα παραπάνω και για την 
εκλογή της Αντιπροσωπείας του περιφερειακού Τμή¬ 
ματος. Οι αυτοί ψηφοφόροι όπως και οι ψηφοφόροι 
που ανήκουν στις εξομοιούμενες με Τμήμα περιφέρειες 
ψηφίζουν επίσης και για το πειθαρχικό συμβούλιο του 
περιφερειακού τμήματος στο οποίο ανήκουν ή του πει¬ 
θαρχικού συμβουλίου που εδρεύει στην Αθήνα. Η εκλογή 


των οργάνων αυτών περιορίζεται μόνο στα εκλογικά 
τμήματα της περιοχής του Περιφερειακού Τμήματος 
και προκειμένου για το πειθαρχικό συμβούλιο της Αθή¬ 
νας, μόνο στα εκλογικά τμήματα των εξομοιούμενων με 
Τμήμα περιοχών και δεν ψηφίζουν για τα όργανα αυτά 
εκλογείς που δεν ανήκουν στην αντίστοιχη περιοχή. 

9. Κάθε ψηφοδέλτιο της Αντιπροσωπείας του Τ.Ε.Ε. του 
Ανωτάτου Πειθαρχικού Συμβουλίου των Επιστημονικών 
Επιτροπών Ειδικοτήτων Μελών κάθε ενός από τα πειθαρ¬ 
χικά συμβούλια και των Αντιπροσωπειών κάθε περιφερει¬ 
ακού τμήματος, τοποθετείται σε χωριστό φάκελλο που 
σφραγίζεται και μονογράφεται κατά την ώρα της ψηφο¬ 
φορίας από τον Πρόεδρο της Εφορευτικής Επιτροπής. 

10. Όταν ο εκλογέας εισέλθει στην αίθουσα της ψηφο¬ 
φορίας παραδίδει το δελτίο ταυτότητάς του ή το δελτίο 
μέλους του Τ.Ε.Ε. ή το διαβατήριο ή την άδεια οδήγησης 
στο μέλος της εφορευτικής επιτροπής που έχει ορισθεί 
γί αυτό το σκοπό. Μετά τον έλεγχο της ταυτότητας 
και τη διαπίστωση ότι ο εκλογέας είναι γραμμένος στο 
Μητρώο Μελών ή ότι δεν είναι μεν γραμμένος αλλά είναι 
μέλος του Τ.Ε.Ε., καθώς και της ειδικότητας του και της 
κατοικίας του σύμφωνα με την παράγραφο 5, του χορη¬ 
γούνται οι απαιτούμενοι φάκελλοι και τα ψηφοδέλτια. Ο 
εκλογέας αποσύρεται στο χώρο που έχει διαμορφωθεί 
για το σκοπό αυτό ώστε αθέατος να συμπληρώσει τα 
ψηφοδέλτια με τους σταυρούς προτίμησης και να τα 
τοποθετήσει μέσα στους φακέλλους. 

11. Ο ψηφοφόρος επανέρχεται στην αίθουσα της ψη¬ 
φοφορίας επιδεικνύει στην εφορευτική επιτροπή σφρα¬ 
γισμένους και μονογραμμένους τους φακέλλους που 
περιέχουν τα ψηφοδέλτια και συγχρόνως εκφωνείται 
το όνομα, η επιστημονική ειδικότητα ή ειδικότητες και 
η περιφέρεια για τα οποία ψηφίζει και ρίχνει τους φα¬ 
κέλλους που περιέχουν τα ψηφοδέλτια στην αντίστοιχη 
για κάθε ένα από αυτούς ψηφοδόχο. Γ ια τα όργανα της 
παραγράφου 8 δεν ρίχνει φακέλλους αν ψηφίζει εκτός 
της περιοχής του. 

12. Κατά τη διάρκεια της εκλογής τηρείται πίνακας 
στον οποίο αναγράφονται οι ψηφοφόροι που ψήφισαν 
όπως ορίζεται στην περίπτωση β της παραγράφου 3 του 
άρθρου 14. Όσοι ψηφίζουν διαγράφονται επίσης από το 
Μητρώο του Τ.Ε.Ε. που χρησιμοποιείται σαν εκλογικός 
κατάλογος. Η διαγραφή γίνεται κατά τρόπο ώστε και να 
μην μπορεί να αμφισβητηθεί αλλά και να είναι εύκολη η 
ανάγνωση του ονόματος που έχει διαγράφει. 

13. Μέλη πρόσφατα γραμμένα που δεν περιλαμβά¬ 
νονται στο Μητρώο των Μελών ψηφίζουν βάσει του 
δελτίου μέλους του Τ.Ε.Ε. και σε περίπτωση που δεν 
διαθέτουν δελτίο μέλους του Τ.Ε.Ε. ψηφίζουν μόνο εφό¬ 
σον βεβαιωθεί η ιδιότητά τους από το Τμήμα Μητρώου 
Μελών του Τ.Ε.Ε. Επίσης μέλη που δεν περιλαμβάνονται 
στον εκλογικό κατάλογο του Περιφερειακού Τμήματος, 
ψηφίζουν μετά την διαπίστωση ότι είναι μέλη του Τ.Ε.Ε., 
η οποία προκύπτει από το συνολικό Μητρώο Μελών 
του Τ.Ε.Ε. που θα έχει σταλεί σε ηλεκτρονική μορφή σε 
όλα τα εκλογικά τμήματα. Η Περιφέρεια για την οποία 
ψηφίζει προκύπτει από υπεύθυνη δήλωσή του για την 
οποία εφαρμόζεται ανάλογα η παράγραφος 5. Τους 
ψηφοφόρους αυτούς η εφορευτική επιτροπή καταχωρεί 
σε ειδικό συμπληρωματικό πίνακα μελών. 

14. Την καθορισμένη για τη λέξη της ψηφοφορίας 
ώρα και εφόσον δεν υπάρχουν στο εκλογικό τμήμα 
ψηφοφόροι που περιμένουν να ψηφίσουν, ο Πρόεδρος 

της εφορευτικής επιτροπής κηρύσσει την λήξη της ψη¬ 
φοφορίας. Μετά τη λήξη της ψηφοφορίας η εφορευτική 
επιτροπή μονογράφει κατά σελίδα και κλείνει με πράξη 
της τις ονομαστικές καταστάσεις αυτών που ψήφισαν 
και την κατάσταση των νέων μελών που ψήφισαν χωρίς 
να είναι γραμμένοι στο Μητρώο του Τ.Ε.Ε. Στην πράξη 
της εφορευτικής επιτροπής με την οποία κλείνονται 
οι παραπάνω καταστάσεις γράφεται η ώρα λήξης της 
ψηφοφορίας και ο αριθμός αυτών που ψήφισαν. Για όλα 
τα παραπάνω καθώς και για το ότι διαπιστώθηκαν άθι¬ 
κτες και απαραβίαστες οι σφραγίδες των ψηφοδόχων 
γίνεται σχετική μνεία στα πρακτικά. 

Άρθρο 13 

Συμπλήρωση ψηφοδελτίου - Εκδήλωση Προτίμησης - 
Άκυρα - Άευκά Ψηφοδέλτια 

1. Κάθε ψηφοφόρος για να ψηφίσει βάζει μέσα στον 
αντίστοιχο φάκελλο το ψηφοδέλτιο της προτίμησής 
του για κάθε ένα από τα αιρετά όργανα του Τ.Ε.Ε. Αυτό 
γίνεται μέσα στον ειδικά διαμορφωμένο χώρο του εκλο¬ 
γικού τμήματος από τον εκλογέα προσωπικά χωρίς 
να παρευρίσκεται μέσα στο χώρο αυτό οποιοδήποτε 
άλλο πρόσωπο. Αν ο ψηφοφόρος δηλώσει αδυναμία 
βοηθείται από τον Πρόεδρο ή μέλος της εφορευτικής 
επιτροπής. 

2. Ο ψηφοφόρος εκδηλώνει την προτίμησή του μεταξύ 
των υποψηφίων που περιλαμβάνονται στο ψηφοδέλτιο 
που έχει επιλέξει με σταυρούς προτίμησης ή με τις 
ενδείξεις ν ή χ που τίθενται εντός του τετραγώνου που 
βρίσκεται αριστερά του ονόματος και πριν τον αύξο- 
ντα αριθμό του ονόματος κάθε υποψηφίου. Οι «σταυροί 
προτίμησης» και οι ενδείξεις αυτές χάριν συντομίας θα 
περιγράφονται παρακάτω ως «σταυροί προτίμησης». 
Οι «σταυροί προτίμησης» σημειώνονται με μαύρο ή 
μπλέ μολύβι διάρκειας ή μελάνι δίπλα στο όνομα του 
υποψηφίου. Η συμπλήρωση των «σταυρών προτίμησης» 
γίνεται προσωπικά από τον εκλογέα και σε περίπτωση 
αδυναμίας του εφαρμόζεται αναλόγως το τελευταίο 
εδάφιο της προηγούμενης παραγράφου. 

3. Για την Αντιπροσωπεία του Τ.Ε.Ε. κάθε ψηφοφόρος 
ψηφίζει από το συνδυασμό που διάλεξε υποψηφίους 
που αντιστοιχούν στο Περιφερειακό Τμήμα ή στην εξο- 
μοιούμενη με Τμήμα περιφέρεια όπου ψηφίζει, καθώς 
επίσης και υποψηφίους άλλων περιφερειών του ίδιου 
συνδυασμού. Συγκεκριμένα μπορεί να βάλει «σταυρό 
προτίμησης» σε αριθμό υποψηφίων της πρώτης από τις 
παραπάνω κατηγορίες όχι μεγαλύτερο από το ένα δεύ¬ 
τερο (1/2) του αριθμού των αιρετών μελών της Αντιπρο¬ 
σωπείας του Τ.Ε.Ε. που εκλέγει η περιφέρεια και ειδικά 
για την περιφέρεια του νομού Αττικής έως το ένα τρίτο 
(1/3). Γ ια τον υπολογισμό των ποσοστών αυτών, κλάσμα 
της μονάδας θεωρείται ακέραιη μονάδα στρογγυλοποι- 
ούμενο. Επίσης, μπορεί να βάλει «σταυρό προτίμησης» 
και σε τρεις το πολύ υποψήφιους άλλων περιφερειών, 
εκτός των πιο πάνω ορίων. «Σταυροί προτίμησης» στους 
υποψήφιους πέρα από τα προβλεπόμενα πιο πάνω όρια 
δεν λαμβάνονται υπόψη στο σύνολό τους, δεν κάνουν 
όμως άκυρο το ψηφοδέλτιο. Αν ο ψηφοφόρος διαλέξει 
μεμονωμένο υποψήφιο βάζει το ψηφοδέλτιό του στο 
φάκελλο και δεν απαιτείται «σταυρός προτίμησης» που 
όμως αν υπάρχει δεν προκαλεί ακυρότητα του ψηφο¬ 
δελτίου. 


4. Για τα λοιπά όργανα του Τ.Ε.Ε. το ανώτατο όριο 
του αριθμού «σταυρών προτίμησης» που μπορεί να βάλει 
στο ψηφοδέλτιό του ο κάθε ψηφοφόρος ορίζεται σε: 

α) αριθμό ίσο με το ένα τρίτο (1/3) των αιρετών μελών 
των Αντιπροσωπειών των Περιφερειακών Τμημάτων με 
στρογγύλευση στην αμέσως επόμενη μονάδα, 
β) δύο για το Ανώτατο Πειθαρχικό Συμβούλιο 
γ) τρεις για τις Επιστημονικές Επιτροπές Ειδικοτήτων 
δ) οκτώ για το Πειθαρχικό Συμβούλιο που εδρεύει 
στην Αθήνα και τρεις για τα υπόλοιπα Πειθαρχικά Συμ¬ 
βούλια. 

Κατά τα λοιπά οι διατάξεις της προηγούμενης παρα¬ 
γράφου εφαρμόζονται ανάλογα και για τα ψηφοδέλτια 
των πιο πάνω οργάνων. 

5. Ακυρο θεωρείται το ψηφοδέλτιο εκτός από τις άλλες 
περιπτώσεις που ορίζει ακυρότητα το παρόν διάταγμα 
και όταν δεν εκφράζεται με σαφήνεια η προτίμηση του 
ψηφοφόρου για τον συνδυασμό ή όταν παραβιάζεται 
προφανώς η μυστικότητα της ψηφοφορίας κατά την 
κρίση της εφορευτικής επιτροπής. Τα λευκά ψηφοδέλτια 
προσμετρώνται μαζί με τα άκυρα ψηφοδέλτια. Αν από 
το ψηφοδέλτιο προκύπτει μεν με σαφήνεια η προτίμηση 
του συνδυασμού δεν είναι όμως σαφής η προτίμηση 
προς υποψηφίους, το ψηφοδέλτιο είναι έγκυρο και μόνο 
ο συγκεκριμένος «σταυρός προτίμησης» ή οι συγκεκρι¬ 
μένοι «σταυροί προτίμησης» δεν λαμβάνονται υπόψη. 

Άρθρο 14 

Στοιχεία που τηρούν οι Εφορευτικές Επιτροπές 

1. Κάθε εφορευτική επιτροπή τηρεί σε δύο αντίγραφα 
πρακτικό για όλες τις ενέργειές της κατά τη διεξαγωγή 
της ψηφοφορίας και τη διαλογή των ψήφων. 

2. Το πρακτικό υπογράφεται: 

α) πριν από την έναρξη της ψηφοφορίας 
β) μετά τη διακοπή της ψηφοφορίας και πριν την επα- 
νέναρξη της, εφ’ όσον οι εκλογές διενεργούνται εντός 
δύο ημερών. 

γ) μετά από κάθε έκτακτο περιστατικό που επηρεάζει 
κατά ουσιώδη τρόπο την εκλογή 
δ) μετά τη λήξη της ψηφοφορίας οπότε αναγράφεται 
και ο αριθμός όσων ψήφισαν σε κάθε ψηφοδόχο και για 
την ψηφοδόχο των Επιστημονικών Επιτροπών Ειδικο¬ 
τήτων ο αριθμός όσων ψήφισαν σε κάθε Επιστημονική 
Επιτροπή Ειδικότητας. 

ε) μετά την αποσφράγιση των ψηφοδόχων και την κα¬ 
ταμέτρηση των φακέλλων οπότε αναγράφεται ο αριθ¬ 
μός των φακέλλων που βρέθηκε σε κάθε ψηφοδόχο. 

στ) μετά από κάθε διακοπή της διαλογής οπότε αναγρά¬ 
φονται τα μέχρι τότε αποτελέσματα της διαλογής και 
ζ) μετά το τέλος της διαλογής οπότε και κλείνεται. 

3. Η επιτροπή κατά την διάρκεια της εκλογής: 

α) Διαγράφει από τον εκλογικό κατάλογο τους ψηφο¬ 
φόρους που ψήφισαν όπως ορίζεται στην παράγραφο 
12 του άρθρου 12. 

β) Τηρεί τον ονομαστικό πίνακα όσων ψηφίζουν σύμ¬ 
φωνα με την ίδια παράγραφο 12 του άρθρου 12. Ο πί¬ 
νακας αυτός εκτός από τις στήλες αύξοντα αριθμού, 
ονοματεπώνυμον, αριθμού Μητρώου του Τ.Ε.Ε. και του 
Νομού της μόνιμης κατοικίας ή επαγγελματικής εγκα¬ 
τάστασης περιλαμβάνει και τις ακόλουθες στήλες: δύο 
στήλες στις οποίες σημειώνεται αν ο εκλογέας που 
ψηφίζει είναι γραμμένος ή όχι στο Μητρώο των Μελών 
(ώστε το άθροισμα των ενδείξεων της μιας στήλης να 

ταυτίζεται με τις διαγραφές του Μητρώου και της άλλης 
με τον αύξοντα αριθμό του πίνακα νέων μελών), εννιά 
στήλες από μία για κάθε ειδικότητα των μελών που 
συμπληρώνονται με ένα «ναι» στη στήλη που ψηφίζει ο 
εκλογέας (στις άλλες μπαίνει παύλα), μία στήλη για τα 
πειθαρχικά συμβούλια, και μία στήλη για τις Αντιπρο¬ 
σωπείες των Περιφερειακών Τμημάτων. Στην προτε¬ 
λευταία στήλη των πειθαρχικών συμβουλίων γράφεται 
ένα «ναι» σε όσους ψηφοφόρους ψηφίζουν για το συμ¬ 
βούλιο, σύμφωνα με το τελευταίο εδάφιο της παραγρ. 
8 του άρθρου 12 και παύλα για όσους δεν ψηφίζουν. Η 
τελευταία στήλη για τις Αντιπροσωπείες των Περιφ. 
Τμημάτων συμπληρώνεται μόνο στα εκλογικά τμήματα 
που ανήκουν στην περιοχή περιφερειακού τμήματος και 
κατά τα λοιπά εφαρμόζεται το προηγούμενο εδάφιο. 

γ) Τηρεί ειδικό συμπληρωματικό πίνακα των μελών 
που ψηφίζουν χωρίς να είναι γραμμένοι στο Μητρώο του 
Τ.Ε.Ε. Ο πίνακας αυτός περιλαμβάνει αύξοντα αριθμό, 
επώνυμο, όνομα, πατρώνυμο, αριθμό μητρώου, ειδικό¬ 
τητα και Νομό κατοικίας ή επαγγελματικής εγκατά¬ 
στασης. 

4. Η επιτροπή κατά τη διαλογή των ψηφοδελτίων συ¬ 
μπληρώνει τους ακόλουθους πίνακες: 

α)Ένα γενικό πίνακα διαλογής που περιλαμβάνει για 
κάθε όργανο χωριστά τον αριθμό των εγκύρων ψηφο¬ 
δελτίων που πήρε κάθε συνδυασμός ή μεμονωμένος 
υποψήφιος. 

β) Ειδικούς για κάθε όργανο και κάθε συνδυασμό πί¬ 
νακες διαλογής που περιλαμβάνουν τους «σταυρούς 
προτίμησης» που έλαβε κάθε υποψήφιος κάθε συνδυ¬ 
ασμού. 

Αρθρο 15 
Διαλογή Ψήφων 

1. Μετά το τέλος της ψηφοφορίας κάθε εφορευτική 
επιτροπή κάνει τη διαλογή των ψηφοδελτίων του εκλο¬ 
γικού της τμήματος. Η διαλογή γίνεται χωριστά για κάθε 
μία ψηφοδόχο με την ακόλουθη σειρά: πρώτη ανοί¬ 
γεται η ψηφοδόχος για την Αντιπροσωπεία του Τ.Ε.Ε. 
και μετά το τέλος της διαλογής και της καταμέτρησης 
των ψήφων της Αντιπροσωπείας ανοίγονται κατά σειρά 
και γίνεται η διαλογή των ψήφων των ψηφοδόχων για 
τις Επιστημονικές Επιτροπές Ειδικοτήτων, για το Ανώ¬ 
τατο Πειθαρχικό Συμβούλιο, για τις Αντιπροσωπείες 
των Περιφερειακών Τμημάτων και για τα πειθαρχικά 
συμβούλια. 

Οι ψηφοδόχοι που δεν ανοίγονται αμέσως σφραγίζο¬ 
νται στα στόμιά τους με ισπανικό κερί και εξασφαλί¬ 
ζονται κατά την κρίση και με ευθύνη της εφορευτικής 
επιτροπής. 

2. Για τη διαλογή από κάθε ψηφοδόχο που ανοίγε¬ 
ται η Επιτροπή βγάζει τους φακέλλους που περιέχουν 
τα ψηφοδέλτια και προχωρεί στην καταμέτρησή τους 
χωρίς να ανοιχτούν οι φάκελλοι. Το αποτέλεσμα της 
καταμέτρησης καταχωρείται στο πρακτικό. Φάκελλος 
άλλης ψηφοδόχου δεν λαμβάνεται υπόψη και κατα- 
στρέφεται. Αν ο αριθμός των φακέλλων που βρέθηκαν 
στην ψηφοδόχο διαφέρει από τον αριθμό των εκλογέ¬ 
ων που ψήφισαν όπως προκύπτει από την κατάσταση, 
γίνεται μνεία στα πρακτικά και στην περίπτωση που 
οι φάκελλοι είναι περισσότεροι από τους ψηφίσαντες, 
απορρίπτεται στην τύχη, χωρίς να ανοιχθούν, ο αριθμός 
φακέλλων που πλεονάζει. 


Αν αντίθετα ο αριθμός των φακέλλων είναι μικρότε¬ 
ρος από τον αριθμό των ψηφισάντων, τότε η διαφορά 
θεωρείται ότι ανήκει σε άκυρα ψηφοδέλτια. Στη συνέ¬ 
χεια η Επιτροπή βγάζει τα ψηφοδέλτια από τους φα¬ 
κέλλους, τα αριθμεί με αύξοντα αριθμό και ο Πρόεδρος 
ή ο προεδρεύων τα μονογράφει. Μετά την αρίθμηση 
και μονογράφηση των ψηφοδελτίων αρχίζει η διαλογή 
και η καταμέτρηση των ψήφων που πήρε κάθε συνδυ¬ 
ασμός ή μεμονωμένος υποψήφιος και στη συνέχεια η 
καταμέτρηση των «σταυρών προτίμησης» που πήρε κάθε 
υποψήφιος του κάθε συνδυασμού. Κατά τη διαλογή και 
καταμέτρηση των ψήφων αναγράφεται από τον Πρόε¬ 
δρο της Εφορευτικής Επιτροπής σε κάθε ψηφοδέλτιο 
ο αριθμός των σταυρών προτίμησης. 

Ειδικά για τη διαλογή των ψήφων για τις Επιστη¬ 
μονικές Επιτροπές Ειδικοτήτων ακολουθείται η εξής 
διαδικασία: 

α. Μετά το άνοιγμα της ψηφοδόχου η Επιτροπή δι¬ 
αχωρίζει τους φακέλλους κατά Επιστημονική Επιτρο¬ 
πή Ειδικότητας και προχωρεί στην καταμέτρηση τους 
χωρίς να ανοιχθούν, αφού προηγουμένως διασφαλίσει 
σε ξεχωριστό δέμα το σύνολο των φακέλων κατά Επι¬ 
στημονική Επιτροπή Ειδικότητας, με τη σειρά: 

1) πολιτικών μηχανικών, 

2) αρχιτεκτόνων μηχανικών, 

3) μηχανολόγων μηχανικών, 

4) ηλεκτρολόγων μηχανικών, 

5) αγρονόμων τοπογράφων μηχανικών, 

6) χημικών μηχανικών, 

7) μηχανικών μεταλλείων - μεταλλουργών, 

8) ναυπηγών μηχανικών 

9) ηλεκτρονικών μηχανικών. 

Το αποτέλεσμα της καταμέτρησης καταχωρείται στο 
πρακτικό. Φάκελλος άλλης ψηφοδόχου δεν λαμβάνεται 
υπόψη και καταστρέφεται. Αν ο αριθμός των φακέλλων 
κατά ειδικότητα που βρέθηκαν στην ψηφοδόχο διαφέρει 
από τον αριθμό των εκλογέων που ψήφισαν όπως προ¬ 
κύπτει από την κατάσταση, γίνεται μνεία στα πρακτικά 
και στην περίπτωση που οι φάκελλοι είναι περισσότεροι 
από τους ψηφίσαντες, απορρίπτεται στην τύχη, χωρίς 
να ανοιχθούν, ο αριθμός φακέλλων που πλεονάζει. 

Αν αντίθετα ο αριθμός των φακέλλων κατά ειδικότη¬ 
τα είναι μικρότερος από τον αριθμό των ψηφισάντων, 
τότε η διαφορά θεωρείται ότι ανήκει σε άκυρα ψηφο¬ 
δέλτια. 

β. Στη συνέχεια η Επιτροπή και για κάθε μία Επιστη¬ 
μονική Επιτροπή Ειδικότητας ξεχωριστά, με τη σειρά 
που αναφέρεται στο προηγούμενο εδάφιο (α) βγάζει 
τα ψηφοδέλτια από τους φακέλλους, τα αριθμεί με 
αύξοντα αριθμό και ο Πρόεδρος ή ο προεδρεύων τα 
μονογράφει. Μετά την αρίθμηση και μονογράφηση των 
ψηφοδελτίων αρχίζει η διαλογή και η καταμέτρηση των 
ψήφων που πήρε ο κάθε συνδυασμός ή μεμονωμένος 
υποψήφιος και στη συνέχεια η καταμέτρηση των «σταυ¬ 
ρών προτίμησης» που πήρε κάθε υποψήφιος του κάθε 
συνδυασμού. Κατά τη διαλογή και καταμέτρηση των 
ψήφων αναγράφεται από τον Πρόεδρο της Εφορευ¬ 
τικής Επιτροπής σε κάθε ψηφοδέλτιο ο αριθμός των 
«σταυρών προτίμησης». 

3. Η εφορευτική επιτροπή είναι υποχρεωμένη να συ¬ 
νεχίσει το έργο της μέχρις ότου τελειώσει η διαλογή. 
Κατ’ εξαίρεση μπορεί να διακόψει αν είναι αντικειμε¬ 
νικά αδύνατη η αποπεράτωση της διαλογής λόγω του 

απαιτουμένου χρόνου. Για τη διακοπή παίρνει ειδική 
απόφαση η Επιτροπή που καταχωρείται στα πρακτικά. 
Διακοπή δεν επιτρέπεται πριν ολοκληρωθεί τουλάχιστον 
η καταμέτρηση των ψηφοδελτίων της Αντιπροσωπείας 
του Τ.Ε.Ε. και σταλεί το τηλεγράφημα της επόμενης 
παραγράφου. Σε περίπτωση διακοπής η εφορευτική επι¬ 
τροπή παίρνει κατά την κρίση της όλα τα απαραίτητα 
μέτρα για την εξασφάλιση των στοιχείων της εκλογής 
και της καταμέτρησης, τη σφράγιση των κιβωτίων και 
την εξασφάλισή τους σε ιδιαίτερο χώρο που σφραγί¬ 
ζεται και τα κλειδιά του παραδίδονται στον Πρόεδρο 
της εφορευτικής επιτροπής. 

4. Μετά το τέλος της καταμέτρησης των ψηφοδελτίων 
κάθε συνδυασμού ή μεμονωμένου υποψηφίου για την 
Αντιπροσωπεία του Τ.Ε.Ε., ο Πρόεδρος της Εφορευτικής 
Επιτροπής με τηλεγράφημά του προς τον Πρόεδρο της 
Κεντρικής Εφορευτικής Επιτροπής, γνωστοποιεί τον 
αριθμό των ψηφοδελτίων που έλαβε κάθε συνδυασμός 
ή μεμονωμένος υποψήφιος. 

5. Μετά την ολοκλήρωση της διαλογής και την κα¬ 
ταμέτρηση των ψήφων για όλα τα όργανα του Τ.Ε.Ε., 
ο Πρόεδρος της εφορευτικής επιτροπής αποστέλλει 
με συστημένο σφραγισμένο φάκελλο στην Κεντρική 
Εφορευτική Επιτροπή τα ακόλουθα στοιχεία: 

α) το αντίτυπο του εκλογικού καταλόγου που χρησι¬ 
μοποιήθηκε για τη διεξαγωγή της εκλογής. 

β) τον ονομαστικό πίνακα αυτών που ψήφισαν και το 
συμπληρωματικό πίνακα των μελών που ψήφισαν χωρίς 
να είναι γραμμένοι στο Μητρώο Μελών του Τ.Ε.Ε. 

γ) το ένα αντίτυπο του πρακτικού διεξαγωγής των 
εκλογών και της διαλογής και καταμέτρησης των ψηφο¬ 
δελτίων μαζί με τους πίνακες διαλογής. Τους φακέλλους 
αυτούς παραλαμβάνει ο Πρόεδρος ή ειδικά εξουσιοδο¬ 
τημένο από αυτόν μέλος της Κεντρικής Εφορευτικής 
Επιτροπής. Ο Πρόεδρος κάθε εφορευτικής (δικαστικός 
λειτουργός) τηρεί υπ’ ευθύνη του στο Πρωτοδικείο, το 
οποίο τον υπέδειξε ως Πρόεδρο, το ένα από τα αντίτυπα 
του πρακτικού καθώς και τα ψηφοδέλτια της εκλογής 
μέχρι την εκδίκαση των τυχόν ενστάσεων κατά της 
εκλογής. 

6. Ενστάσεις που υποβάλλονται σε κάθε εφορευτική 
επιτροπή μέχρι τη λήξη της διαλογής και καταμέτρηση 
των ψήφων για όλα τα όργανα του Τ.Ε.Ε. και τη σύνταξη 
του πρακτικού διεξαγωγής των εκλογών, εκδικάζονται 
από την ίδια την εφορευτική επιτροπή και αναφέρονται 
στα πρακτικά. 

Άρθρο 16 

Έκδοση τελικών αποτελεσμάτων. 

1. Η Κεντρική Εφορευτική Επιτροπή βάσει των στοιχεί¬ 
ων που αποστέλλουν τα εκλογικά τμήματα καταρτίζει 
τους τελικούς πίνακες των αποτελεσμάτων κατά αιρετό 
όργανο. Στους πίνακες αναγράφονται οι υποψήφιοι κατά 
συνδυασμούς και κατά σειρά επιτυχίας, η ειδικότητα 
κάθε υποψηφίου και ο αριθμός ψήφων που έλαβε. Ειδικά 
για την Αντιπροσωπεία του Τ.Ε.Ε. καταρτίζονται χωρι¬ 
στά πίνακες και με ιδιαίτερη σειρά επιτυχίας για τους 
υποψήφιους που αντιστοιχούν σε κάθε Περιφερειακό 
Τμήμα ή εξομοιούμενη με Τμήμα περιφέρεια. 

2. Με βάση τους πίνακες αυτούς η Επιτροπή προχωρεί 
στην έκδοση των τελικών αποτελεσμάτων και συντάσ¬ 
σει για όλα τα όργανα του Τ.Ε.Ε. πίνακες επιτυχόντων 
και των επιλαχόντων σύμφωνα με τις επόμενες δια¬ 


τάξεις και ιδιαίτερα των παραγράφων 3 και 4 για την 
Αντιπροσωπεία του Τ.Ε.Ε. και των παραγράφων 3 και 5 
για τα λοιπά όργανα. Οι υπόλοιπες παράγραφοι 6, 7 και 
8 του άρθρου αυτού εφαρμόζονται γενικά. 

3. Γ ια όλα τα αιρετά όργανα προσδιορίζεται πρώτα ο 
αριθμός των εδρών που παίρνει κάθε συνδυασμός ή με¬ 
μονωμένος υποψήφιος. Ο αριθμός των εδρών καταρχήν 
προσδιορίζεται ως το ακέραιο μέρος του αριθμού που 
προκύπτει αφού πολλαπλασιασθεί ο συνολικός αριθ¬ 
μός των αιρετών μελών κάθε οργάνου με τον αριθμό 
των εγκύρων ψηφοδελτίων που έλαβε ο συνδυασμός 
ή ο μεμονωμένος υποψήφιος και το γινόμενο διαιρεθεί 
με το συνολικό αριθμό των έγκυρων ψηφοδελτίων. Γ ια 
τους μεμονωμένους υποψήφιους ο αριθμός αυτός πε¬ 
ριορίζεται σε μια ακέραια μονάδα αν την υπερβαίνει. Ο 
αριθμός των εδρών που απομένει αδιανέμητος κατα- 
νέμεται στη συνέχεια μεταξύ των συνδυασμών και των 
λοιπών μεμονωμένων υποψηφίων κατά σειρά μεγέθους 
δεκαδικού υπολοίπου. 

4. α. Για την κατανομή των εδρών της Αντιπροσω¬ 
πείας του Τ.Ε.Ε., που προσδιορίστηκαν συνολικά κατά 
συνδυασμό ή μεμονωμένο υποψήφιο σύμφωνα με την 
παράγραφο 3 του παρόντος άρθρου στα Περιφερειακά 
Τμήματα ή τις εξομοιούμενες με Τμήμα περιφέρειες, ο 
συνολικός αριθμός των εγκύρων ψηφοδελτίων όλων των 
εκλογικών τμημάτων του Περιφερειακού Τμήματος ή της 
εξομοιούμενης περιφέρειας διαιρείται με τον αντίστοιχο 
αριθμό εδρών της περιφέρειας το ακέραιο μέρος αυτής 
της διαίρεσης αποτελεί το εκλογικό μέτρο της περιφέ¬ 
ρειας. Όσες ακέραιες φορές χωράει το εκλογικό αυτό 
μέτρο στον αριθμό των έγκυρων ψηφοδελτίων που πήρε 
ο κάθε συνδυασμός ή μεμονωμένος υποψήφιος σε όλα 
τα εκλογικά τμήματα του Περιφερειακού Τμήματος ή 
της εξομοιούμενης περιφέρειας, τόσος είναι ο αριθμός 
των εδρών που παίρνει ο αντίστοιχος συνδυασμός από 
την πρώτη κατανομή στη συγκεκριμένη περιφέρεια και 
οι έδρες αυτές καταλαμβάνονται από τους υποψήφιους 
που συγκέντρωσαν κατά σειρά το μεγαλύτερο αριθμό 
σταυρών προτίμησης μεταξύ των υποψηφίων του συν¬ 
δυασμού που αντιστοιχούν στο Περιφερειακό Τμήμα ή 
την εξομοιούμενη περιφέρεια. Τα υπόλοιπα του κάθε 
συνδυασμού μεταφέρονται στη δεύτερη κατανομή. 

β. Για διευκόλυνση της διαδικασίας της δεύτερης κα¬ 
τανομής συντάσσεται τετραγωνικός πίνακας, ο οποίος 
στις κάθετες στήλες έχει τους συνδυασμούς ή μεμο¬ 
νωμένους υποψήφιους που συμμετείχαν στις εκλογές - 
αρχίζοντας από αυτόν που συγκέντρωσε τους περισ¬ 
σότερους συνολικά ψήφους και τελειώνοντας με αυτόν 
που συγκέντρωσε τους λιγότερους ψήφους - στη δε 
οριζόντια γραμμή έχει τις περιφέρειες, αρχίζοντας από 
την περιφέρεια που παρουσιάζει το μεγαλύτερο αριθμό 
εγγεγραμμένων Μελών στο Μητρώο του Τ.Ε.Ε., σύμφωνα 
με τη βεβαίωση της Υπηρεσίας του Τ.Ε.Ε., που ορίζεται 
στην παράγραφο 4 του άρθρου 2 και τελειώνοντας 
με την περιφέρεια που έχει τον μικρότερο αριθμό εγ¬ 
γεγραμμένων Μελών στο Μητρώο του Τ.Ε.Ε. Σε κάθε 
περιφέρεια υπάρχουν πέντε στήλες: 

α) στην πρώτη αναγράφονται οι ψήφοι του κάθε συν¬ 
δυασμού ή μεμονωμένου υποψήφιου στην αναφερόμενη 
περιφέρεια, 

β) στην δεύτερη στήλη αναγράφεται το πηλίκο της 
διαίρεσης ψήφοι συνδυασμού ή μεμονωμένου υποψήφιου 
στην περιφέρεια δια του εκλογικού μέτρου της περιφέ- 

ρειας - το ακέραιο μέρος κάθε τέτοιου αποτελέσματος 
αποτελεί τις έδρες που καταλαμβάνει σε κάθε περι¬ 
φέρεια αντίστοιχα κάθε συνδυασμός ή μεμονωμένος 
υποψήφιος στην Α' κατανομή, το δε δεκαδικό μέρος 
αποτελεί το εκλογικό πηλίκο κάθε συνδυασμού ή μεμο¬ 
νωμένου υποψήφιου για την διεκδίκηση των υπόλοιπων 
εδρών στην Β' κατανομή, 

γ) στην τρίτη στήλη αναγράφονται οι έδρες που κα¬ 
ταλαμβάνει ο συνδυασμός ή μεμονωμένος υποψήφιος 
στην Α'κατανομή στην συγκεκριμένη περιφέρεια, 

δ) στην τέταρτη στήλη αναγράφονται οι έδρες που 
καταλαμβάνει σε κάθε φάση της Β' κατανομής ο συνδυ¬ 
ασμός ή μεμονωμένος υποψήφιος στην ίδια περιφέρεια 
και 

ε) στην πέμπτη στήλη αναγράφονται το σύνολο των 
εδρών του συνδυασμού ή μεμονωμένου υποψήφιου στην 
συγκεκριμένη περιφέρεια. 

Η Β' κατανομή γίνεται σε τρεις (3) φάσεις, ως εξής: 

1) Πρώτη φάση Β' κατανομής: 

Οι μεμονωμένοι υποψήφιοι που έχουν λάβει έδρα σύμ¬ 
φωνα με τις διατάξεις της παραγράφου 3 του άρθρου 
16, λαμβάνουν την έδρα στην περιφέρεια που είναι υπο¬ 
ψήφιοι και σε περίπτωση που δεν έχουν συγκεντρώσει 
το εκλογικό μέτρο κατά την πρώτη κατανομή, τότε 
κατά τη δεύτερη κατανομή και στην περίπτωση που 
στην περιφέρεια αυτή δεν υπάρχει αδιάθετη έδρα τότε 
λαμβάνουν την έδρα από τον συνδυασμό που κατέλαβε 
τις περισσότερες έδρες σε αυτήν (εφόσον αυτή έχει 
καταλάβει σε αυτήν την περιφέρεια τουλάχιστον δυο 
έδρες) και αν υπάρχουν παραπάνω από δύο συνδυασμοί 
που κατέλαβαν ίδιο αριθμό περισσοτέρων εδρών, τότε 
λαμβάνει την έδρα μεταξύ των παραπάνω συνδυασμών 
από τον συνδυασμό με τους λιγότερους ψήφους στην 
ίδια περιφέρεια. Αν έχουν και ίδιους ψήφους την λαμβά¬ 
νει από τον συνδυασμό που θα κληρωθεί να την χάσει, 
την κλήρωση πραγματοποιεί η Κεντρική Εφορευτική 
Επιτροπή. Εάν δεν υπάρχει συνδυασμός σε αυτήν την 
περιφέρεια με παραπάνω από μία έδρες λαμβάνει με 
αντίστοιχη διαδικασία την έδρα από συνδυασμό που 
την κατέλαβε στην Α' κατανομή και έχει καταλάβει 
έδρα και σε άλλη περιφέρεια. Εάν και πάλι δεν μπορεί 
να κατανεμηθεί η έδρα, λαμβάνει την έδρα από τον 
συνδυασμό που την κατέλαβε στην Α' κατανομή και 
μπορεί να καταλάβει έδρα έστω και στην Β' κατανομή 
και έχει τους λιγότερους ψήφους στην ίδια περιφέρεια. 
Αν στην περίπτωση αυτή ανήκουν παρά πάνω από δύο 
συνδυασμοί που έχουν και ίδιους ψήφους την λαμβάνει 
από τον συνδυασμό που θα κληρωθεί να την χάσει, 
την κλήρωση πραγματοποιεί η Κεντρική Εφορευτική 
Επιτροπή. Οι συνδυασμοί που θα πρέπει να λάβουν μια 
μόνο έδρα στην Αντιπροσωπεία, λαμβάνουν έδρα στην 
περιφέρεια που έχουν το μεγαλύτερο εκλογικό πηλίκο 
και υπάρχει αδιάθετη έδρα. Αν ο συνδυασμός εκεί που 
έχει το μεγαλύτερο εκλογικό πηλίκο δεν έχει υποψήφιο 
παίρνει την έδρα στην περιφέρεια με το αμέσως επό¬ 
μενο μεγαλύτερο εκλογικό πηλίκο και υπάρχει αδιάθε¬ 
τη έδρα, η διαδικασία αυτή επαναλαμβάνεται μέχρι να 
βρεθεί περιφέρεια που να έχει υποψήφιο ο συνδυασμός 
για να καλύψει την έδρα που καταλαμβάνει. Αν ο συν¬ 
δυασμός που καταλαμβάνει μόνο μια έδρα δεν δύναται 
με βάση τα παραπάνω να του κατανεμηθεί αδιάθετη 
έδρα, τότε λαμβάνει έδρα στην περιφέρεια που έχει 
υποψήφιο και το μεγαλύτερο εκλογικό πηλίκο από τον 


συνδυασμό που κατέλαβε τις περισσότερες έδρες σε 
αυτήν (εφόσον αυτός έχει καταλάβει σε αυτήν την πε¬ 
ριφέρεια τουλάχιστον δυο έδρες) και αν υπάρχουν πα¬ 
ραπάνω από ένα συνδυασμοί που κατέλαβαν ίδιο αριθμό 
περισσοτέρων εδρών, τότε λαμβάνει την έδρα μεταξύ 
των παραπάνω συνδυασμών από τον συνδυασμό με 
τους λιγότερους ψήφους στην ίδια περιφέρεια. Αν έχουν 
και ίδιους ψήφους την λαμβάνει από τον συνδυασμό 
που θα κληρωθεί να την χάσει, την κλήρωση πραγμα¬ 
τοποιεί η Κεντρική Εφορευτική Επιτροπή, η διαδικασία 
αυτή επαναλαμβάνεται μέχρι να βρεθεί περιφέρεια που 
να έχει υποψήφιο ο συνδυασμός για να καλύψει την 
έδρα που καταλαμβάνει. Αν και πάλι ο συνδυασμός 
που καταλαμβάνει μόνο μια έδρα δεν γίνει δυνατό να 
την καταλάβει μετά και την παραπάνω διαδικασία, τότε 
λαμβάνει έδρα στην περιφέρεια που έχει υποψήφιο και 
μεγαλύτερο εκλογικό πηλίκο από τον συνδυασμό που 
κατέλαβε έδρα σε αυτήν και αν υπάρχουν παραπάνω 
από ένα συνδυασμοί που κατέλαβαν έδρα, τότε λαμβά¬ 
νει την έδρα μεταξύ των παραπάνω συνδυασμών από 
τον συνδυασμό με τους λιγότερους ψήφους στην ίδια 
περιφέρεια. Αν έχουν και ίδιους ψήφους την λαμβάνει 
από τον συνδυασμό που θα κληρωθεί να την χάσει, 
την κλήρωση πραγματοποιεί η Κεντρική Εφορευτική 
Επιτροπή. Η σειρά με την οποία κατανέμονται οι έδρες 
στους μεμονωμένους υποψηφίους ή συνδυασμούς που 
καταλαμβάνουν μόνο μια έδρα είναι από αυτόν που έχει 
τον μεγαλύτερο αριθμό συνολικών ψήφων προς αυτόν 
με τον μικρότερο. 

Διευκρινίζεται ότι οι μεμονωμένοι υποψήφιοι και οι 
συνδυασμοί που καταλαμβάνουν μόνο μια έδρα στην 
Αντιπροσωπεία δεν συμμετέχουν σε όλες τις υπόλοιπες 
φάσεις της Β' κατανομής. 

2) Δεύτερη φάση Β' κατανομής: 

Ακολούθως στον προηγούμενο τετραγωνικό πίνακα 
κατανέμονται στους συνδυασμούς ανά περιφέρεια (αρ¬ 
χίζοντας από την περιφέρεια που παρουσιάζει τον μεγα¬ 
λύτερο αριθμό εγγεγραμμένων μηχανικών στο Μητρώο 
του ΤΕΕ και τελειώνοντας με την περιφέρεια που έχει 
τον μικρότερο αριθμό) οι περισσευούμενες έδρες σε 
κάθε περιφέρεια (από την Α' κατανομή και την πρώτη 
φάση της Β' κατανομής) με βάση το εκλογικό πηλίκο 
τους σε κάθε περιφέρεια. Τις έδρες τις λαμβάνουν οι 
συνδυασμοί με το μεγαλύτερο εκλογικό πηλίκο. Σε περί¬ 
πτωση που διεκδικείται μια έδρα από δυο συνδυασμούς 
με το ίδιο εκλογικό πηλίκο την έδρα την λαμβάνει ο 
συνδυασμός που δεν έχει έδρα στην Α' κατανομή, ει- 
δάλλως ο συνδυασμός με τους περισσότερους ψήφους 
σε αυτήν την περιφέρεια, αν έχουν και ίδιους ψήφους 
ο συνδυασμός που συγκέντρωσε συνολικά τους πε¬ 
ρισσότερους ψήφους. Τέλος αν και πάλι έχουν ίδιους 
συνολικά ψήφους τότε η έδρα κατανέμεται με κλήρωση 
που πραγματοποιεί η Κεντρική Εφορευτική Επιτροπή. 

Σε περίπτωση που δυο ή περισσότεροι συνδυασμοί 
μπορούν να καταλάβουν έδρα μόνο σε συγκεκριμένη πε¬ 
ριφέρεια και ο αριθμός των εδρών της περιφέρειας δεν 
μπορεί να ικανοποιήσει τον ζητούμενο αριθμό, η έδρα ή 
οι έδρες δίνονται με την σειρά στους συνδυασμούς που 
συγκεντρώσαν συνολικά τον μεγαλύτερο αριθμό ψήφων 
και εάν έχουν τον ίδιο αριθμό συνολικών ψήφων στον 
συνδυασμό με τους περισσότερους ψήφους σε αυτήν 
την περιφέρεια, αν και πάλι έχουν ίδιους ψήφους τότε 
η έδρα κατανέμεται με κλήρωση που πραγματοποιεί η 

Κεντρική Εφορευτική Επιτροπή. Αν στην περίπτωση της 
ως άνω διαδικασίας δημιουργηθεί αριθμός εδρών που 
δεν μπορούν οι συνδυασμοί που τις δικαιούνται να τις 
καταλάβουν, τότε κατανέμονται σε εκείνους τους συν¬ 
δυασμούς που στα συγκεντρωτικά αποτελέσματα δεν 
πήραν έδρα στην Β' κατανομή και έχουν το μεγαλύτερο 
δεκαδικό υπόλοιπο. Τα ίδια ισχύουν και για ανάλογη πε¬ 
ρίπτωση για τους μεμονωμένους υποψήφιους και τους 
συνδυασμούς που καταλαμβάνουν μόνο μια έδρα στην 
Αντιπροσωπεία.Έτσι δημιουργείται ο Τετραγωνικός Πί¬ 
νακας εδρών συνδυασμών ή μεμονωμένων υποψήφιων 
από τη δεύτερη φάση της Β' κατανομής. 

3) Τρίτη φάση Β' κατανομής: 

Στην φάση αυτή στον προηγούμενο τετραγωνικό 
πίνακα αφαιρούνται οι επιπλέον έδρες (μετά και την 
δεύτερη φάση της Β' κατανομής) από αυτές που θα 
έπρεπε συνολικά να καταλάβουν οι συνδυασμοί με βάση 
τα συγκεντρωτικά αποτελέσματα των εκλογών, σε εκεί¬ 
νες τις περιφέρειες που συγκριτικά έχουν καταλάβει 
έδρα με το μικρότερο εκλογικό πηλίκο στην δεύτερη 
φάση της Β' κατανομής. Οι περιφέρειες που μετά την 
παραπάνω διαδικασία έχουν αδιάθετες έδρες σημειώνο¬ 
νται με ξεχωριστή σκιαγράφηση. Οι έδρες που έλαβαν 
οι συνδυασμοί από την Α' κατανομή και την δεύτερη 
φάση της Β' κατανομής βασικά θεωρούνται τελεσίδι¬ 
κες. Όπου αναφέρεται για έδρες που θα αφαιρούνται 
μέχρι το τέλος της τρίτης φάσης της Β' κατανομής, 
δεν αναφέρεται σε καμία περίπτωση σε αυτές αλλά 
σε αυτές που προσωρινά καταλαμβάνονται από τους 
συνδυασμούς στις φάσεις της Β' κατανομής. Έδρα που 
κατέλαβε συνδυασμός στην Α' κατανομή αφαιρείται 
εφόσον μπορεί να την αναπληρώσει σε άλλη περιφέρεια 
μόνο στην περίπτωση που κάποιος άλλος συνδυασμός 
δεν μπορεί πουθενά αλλού να καταλάβει έδρα. 

Έτσι δημιουργείται ο Τετραγωνικός Πίνακας εδρών 
συνδυασμών ή μεμονωμένων υποψήφιων από την τρίτη 
φάση της Β' κατανομής. Ακολούθως στον προηγούμενο 
τετραγωνικό πίνακα δίνονται στους συνδυασμούς που 
έχουν ακόμα να λαμβάνουν έδρες (με σειρά από τον 
μικρότερο σε συγκέντρωση ψήφων συνδυασμό προς τον 
μεγαλύτερο) έδρα στην περιφέρεια που υπάρχει αδιάθε¬ 
τη έδρα (που αφαιρέθηκαν στην αμέσως προηγούμενη 
της τρίτης φάσης της Β' κατανομής) και παρουσιάζει 
το μεγαλύτερο εκλογικό πηλίκο. Αν ο συνδυασμός στην 
περιφέρεια με αδιάθετη έδρα που παρουσιάζει το με¬ 
γαλύτερο εκλογικό πηλίκο δεν έχει υποψήφιο, λαμβάνει 
την έδρα στην περιφέρεια με αδιάθετη έδρα που παρου¬ 
σιάζει το αμέσως επόμενο μεγαλύτερο εκλογικό πηλίκο, 
η διαδικασία αυτή επαναλαμβάνεται μέχρι να βρεθεί 
περιφέρεια με αδιάθετη έδρα που να έχει υποψήφιο ο 
συνδυασμός για να καλύψει την έδρα που του αναλογεί. 
Αν δεν μπορέσει παρ’ όλα αυτά να καταλάβει έδρα ο 
παραπάνω συνδυασμός, τότε εκεί που παρουσιάζει το 
μεγαλύτερο εκλογικό πηλίκο και έχει υποψήφιο αλλά 
δεν υπάρχει διαθέσιμη έδρα καταλαμβάνει την έδρα 
του συνδυασμού (από τους συνδυασμούς που έχουν 
μεγαλύτερο συνολικό αριθμό ψήφων από αυτόν) που 
την κατέλαβε με το μικρότερο εκλογικό πηλίκο στην 
δεύτερη φάση της Β' κατανομής. Αν δεν υπάρχει έδρα 
από τους μεγαλύτερους από αυτόν συνδυασμούς που 
μπορεί να αφαιρεθεί τότε την καταλαμβάνει στην πε¬ 
ριφέρεια που παρουσιάζει το αμέσως επόμενο μεγαλύ¬ 
τερο εκλογικό πηλίκο και ούτω καθεξής. Διευκρινίζεται 


ότι δεν μπορεί να αφαιρεθεί έδρα από συνδυασμό με 
εκλογικό πηλίκο μεγαλύτερο του 0,6 εφόσον δεν έχει 
πάρει άλλη έδρα σε αυτήν την περιφέρεια, εκτός και 
αν ο συνδυασμός που την διεκδικεί δεν μπορεί να κα¬ 
ταλάβει άλλη έδρα πουθενά αλλού. Ολοκληρώνοντας 
την παραπάνω διαδικασία για όλους τους συνδυασμούς 
που δεν τους είχαν ακόμα κατανεμηθεί όλες οι έδρες 
που τους αναλογούν δημιουργείται ο Τετραγωνικός 
Πίνακας εδρών συνδυασμών ή μεμονωμένων υποψήφιων 
από Α' και Β' κατανομή, ο οποίος είναι συμπληρωμένος 
με όλες τις έδρες που καταλαμβάνουν οι συνδυασμοί 
στην Α' και Β' κατανομή και ο συμπληρωμένος αυτός 
τετραγωνικός πίνακας αποτελεί τα τελικά αποτελέσμα¬ 
τα κατανομής των εδρών σε όλους τους συνδυασμούς 
ή μεμονωμένους υποψήφιους. 

γ. Για τις Αντιπροσωπείες των Περιφερειακών Τμημά¬ 
των και για την εφαρμογή του τελευταίου εδαφίου της 
παραγράφου 3 του άρθρου 12 του Π.Δ. της 27.11/14.12.1926, 
όπως αντικαταστάθηκε με το άρθρο 11 του Ν. 1486/1984 
εφαρμόζονται αναλογικά οι διατάξεις των εδαφίων α 
και β της παρούσας παραγράφου για την Α' και Β' 
κατανομή των εδρών. 

5. Γ ια τα άλλα όργανα δηλαδή τις Επιστημονικές Επι¬ 
τροπές Ειδικοτήτων, το Ανώτατο Πειθαρχικό Συμβούλιο 
και τα Πειθαρχικά Συμβούλια, οι έδρες που προσδιορί¬ 
στηκαν γί αυτά κατά συνδυασμό ή μεμονωμένο υπο¬ 
ψήφιο σύμφωνα με την παράγραφο 3 καταλαμβάνονται 
από τους υποψηφίους που συγκέντρωσαν κατά σειρά 
το μεγαλύτερο αριθμό σταυρών προτίμησης μεταξύ των 
υποψηφίων του συνδυασμού. 

6. Εάν δεν υπάρχει σε κάποιον συνδυασμό επαρκής 
αριθμός υποψηφίων για την κατάληψη όλων των εδρών 
που δικαιούται ο συνδυασμός, με εξαίρεση τις περι¬ 
πτώσεις που περιγράφονται στη δεύτερη ενότητα της 
παραγράφου 4β του παρόντος άρθρου, οι κενές έδρες 
κατανέμονται μεταξύ των υπολοίπων συνδυασμών κατ’ 
αναλογία του ολικού αριθμού των ψήφων τους. 

7. Σε περίπτωση ίσου αριθμού «σταυρών προτίμησης» με¬ 
ταξύ δύο ή περισσοτέρων υποψηφίων, γίνεται κλήρωση. 

8. Ολες οι ενέργειες του άρθρου αυτού της Κεντρικής 
Εφορευτικής Επιτροπής καταχωρούνται στο Πρακτικό 
της, το οποίο συνοδεύεται από τους πίνακες αποτελε¬ 
σμάτων της εκλογής και κατάταξης των υποψηφίων. 

9. Για τυχόν κακή καταχώρηση αποτελεσμάτων στους 
πίνακες που καταρτίζει η Κεντρική Εφορευτική Επιτρο¬ 
πή, επιτρέπεται μέσα σε ανατρεπτική προθεσμία πέντε 
ημερών από την κατάρτιση των πινάκων υποβολής εν¬ 
στάσεων ενώπιον αυτής, οι οποίες εκδικάζονται από 
την επιτροπή αυτή. 

Άρθρο 17 

Ανακήρυξη εκλεγέντων - Εγκατάσταση Αρχών 

1. Η Κεντρική Εφορευτική Επιτροπή με πράξη της που 
πρέπει να εκδοθεί εντός πέντε ημερών από την εκπνοή 
της προθεσμίας υποβολής ενστάσεων που προβλέπεται 
στην παράγρ. 9 του άρθρου 16 ανακηρύσσει τα εκλεγέ- 
ντα τακτικά και αναπληρωματικά μέλη για κάθε ένα από 
τα αιρετά όργανα του Τ.Ε.Ε. Η πράξη αυτή υποβάλλεται 
στη Γ ενική Γ ραμματεία ΔημοσίωνΈργων, ανακοινώνεται 
με τοιχοκόλληση στο Κεντρικό Κατάστημα του ΤΕΕ και 
δημοσιεύεται στο Ενημερωτικό Δελτίο του Τ.Ε.Ε. 

2. Η εγκατάσταση των νέων αρχών γίνεται αμέσως 
μετά την ανακήρυξη των επιτυχόντων. Τυχόν ενστά- 

σεις κατά του κύρους των εκλογών δεν αναστέλλουν 
την εγκατάσταση και λειτουργία των οργάνων του ΤΕΕ 
μέχρι της έκδοσης των σχετικών αποφάσεων. 

Άρθρο 18 

Έμμεση Εκλογή Οργάνων Διοίκησης 

1. Η Διοικούσα Επιτροπή του ΤΕΕ και οι Διοικούσες 
Επιτροπές Περιφερειακών Τμημάτων εκλέγονται έμμεσα 
από την Αντιπροσωπεία του ΤΕΕ ή την αντίστοιχη Αντι¬ 
προσωπεία Περιφερειακού Τμήματος, όπως ορίζουν οι 
διατάξεις των άρθρων 8 και 13 του Π.Δ. της 27-11/14.12.26, 
όπως αντικαταστάθηκαν με τα άρθρα 8 και 12 του 
Ν. 1486/1984 και με το άρθρο 14 του Ν. 2187/94. 

2. Ο Πρόεδρος της αρμόδιας Αντιπροσωπείας κατά 
τη διενέργεια των σχετικών εκλογών παίρνει κάθε μέ¬ 
τρο απαραίτητο για την εκλογή και ιδιαίτερα για την 
εξασφάλιση της μυστικότητας, για τη μορφή των ψη¬ 
φοδελτίων που θα χρησιμοποιηθούν, τη ψηφοδόχο και 
τον τρόπο διαλογής από τους ψηφολέκτες. 

3. Τα ψηφοδέλτια για την εκλογή των δέκα πέντε 
μελών της Διοικούσας Επιτροπής του Τ.Ε.Ε. περιλαμ¬ 
βάνουν μέχρι είκοσι υποψηφίους και η εκδήλωση της 
προτίμησης από μέρους των ψηφιζόντων γίνεται με 
σταυρό προτίμησης. Σε κάθε ψηφοδέλτιο μπορεί να 
μπούν μέχρι οκτώ σταυροί. Αν μπουν περισσότεροι το 
ψηφοδέλτιο δεν θεωρείται άκυρο αλλά δεν λαμβάνεται 
υπόψη κανένας σταυρός. 

4. Τα ψηφοδέλτια για την εκλογή των εννέα (9) ή 
ένδεκα (11) μελών της Διοικούσας Επιτροπής Περιφερει¬ 
ακού Τμήματος περιλαμβάνουν αριθμό υποψηφίων μέχρι 
δώδεκα (12) ή δεκαπέντε (15) αντίστοιχα και η εκδήλωση 
προτίμησης εκ μέρους των ψηφιζόντων γίνεται με σταυ¬ 
ρό προτίμησης, μπορεί δε να μπουν σ’ αυτά μέχρι πέντε 
(5) ή έξι (6) αντίστοιχα σταυροί προτίμησης. 

Τα μέλη της Διοικούσας Επιτροπής Περιφερειακού 
Τμήματος προτείνονται κατά ψηφοδέλτιο από το ένα 
εικοστό των μελών της Αντιπροσωπείας του Τμήματος, 
σε περίπτωση δε κλάσματος ο αριθμός αυτός στρογ- 
γυλοποιείται στην επόμενη μονάδα. 

Για την εκλογή κάθε μέλους του Προεδρείου της Δι- 
οικούσας Επιτροπής Περιφερειακού Τμήματος κατατί¬ 
θενται στον Πρόεδρο της Αντιπροσωπείας του, ύστερα 
από πρόσκληση του υποψηφιότητες προτεινόμενες από 
το ένα δέκατο (1/10) των μελών της αντιπροσωπείας και 
σε περίπτωση κλάσματος ο αριθμός αυτός στρογγυλο- 
ποιείται στην επόμενη μονάδα. 

5. Γ ια την κατανομή των εδρών στους συνδυασμούς 
και την κατάληψη των εδρών αυτών από τους υποψη¬ 
φίους εφαρμόζονται ανάλογα οι διατάξεις της παραγρ. 
3 του άρθρου 16 του παρόντος διατάγματος. 

Άρθρο 19 

Αναπλήρωση ή αντικατάσταση μελών 

1. Η αναπλήρωση μελών των οργάνων γίνεται ως ακο¬ 
λούθως: 

α. Μέλη της Αντιπροσωπείας του ΤΕΕ (συμπεριλαμβανο¬ 
μένων και των μελών των εννέα Επιστημονικών Επιτροπών 
Ειδικοτήτων) ή της Αντιπροσωπείας Περιφερειακού Τ μή¬ 
ματος αυτού που παραιτούνται ή οπωσδήποτε εκλείπουν 
αντικαθίστανται από τους επιλαχόντες του ψηφοδελτίου 
με το οποίο εκλέχθηκαν. Η αντικατάσταση γίνεται με 
πράξη του προεδρείου της αρμόδιας Αντιπροσωπείας και 
δημοσιεύεται στο Ενημερωτικό Δελτίο του ΤΕΕ. 


Σε περίπτωση που δεν υπάρχει αντικαταστάτης, η 
Αντιπροσωπεία του ΤΕΕ ή η Αντιπροσωπεία Περιφε¬ 
ρειακού Τμήματος αυτού έχει και πάλι νόμιμη σύνθεση 
με τα υπόλοιπα μέλη της. Αν όμως τα εναπομείναντα 
μέλη είναι λιγότερα από το μισό του αρχικού αριθμού 
μελών, προκηρύσσονται εκλογές για την ανάδειξη νέας 
Αντιπροσωπείας του ΤΕΕ ή Αντιπροσωπείας Περιφερει¬ 
ακού Τμήματος αυτού, οι οποίες πρέπει να διενεργηθούν 
εντός τριών μηνών από τη διαπίστωση της μειωμένης 
σύνθεσης. Σε κάθε περίπτωση μέχρι την ανάδειξη νέας 
Αντιπροσωπείας του ΤΕΕ ή Αντιπροσωπείας Περιφε¬ 
ρειακού Τμήματος, το Σώμα ασκεί τα καθήκοντα του 
κανονικά 

β. Αν παραιτηθεί ή οπωσδήποτε εκλείψει μέλος του 
Προεδρείου της Αντιπροσωπείας του ΤΕΕ ή της Αντι¬ 
προσωπείας Περιφερειακού Τμήματος αυτού, συγκαλεί- 
ται υποχρεωτικά εντός 15 ημερών η αρμόδια Αντιπρο¬ 
σωπεία σε ειδική συνεδρίαση και εκλέγει το νέο μέλος 
του Προεδρείου της σύμφωνα με τα οριζόμενα στην 
παράγραφο 5 του άρθρου 7 του Π.Δ. της 27.11/14.12.26, 
όπως αντικαταστάθηκε από το άρθρο 7 του Ν. 1486/1984 
και την παράγραφο 4α του άρθρου 15 του Ν. 2308/1995 
και προκειμένου για μέλος Προεδρείου Αντιπροσωπείας 
Περιφερειακού Τμήματος σύμφωνα με τα οριζόμενα 
στην παραγραφο 4 του άρθρου 12 του ιδίου Π.Δ. όπως 
τροποποιήθηκε και ισχύει. Η εκλογή ανακοινώνεται στη 
Γενική Γραμματεία Δημοσίων Εργων του Υποδομών, 
Μεταφορών και Δικτύων και δημοσιεύεται στο ενημε¬ 
ρωτικό Δελτίο του ΤΕΕ. 

γ. Μέλος της Διοικούσας Επιτροπής του ΤΕΕ ή των 
Διοικουσών Επιτροπών Περιφερειακών Τμημάτων αυ¬ 
τού, που παραιτείται ή οπωσδήποτε εκλείπει, αντικα¬ 
θίσταται σύμφωνα με τα οριζόμενα στο πρώτο εδάφιο 
της παραγρ. 5 του άρθρου 8 και το τελευταίο εδάφιο 
της παραγρ. 2 του άρθρου 13 αντίστοιχα του Π.Δ. της 
27.11/14.12.26, όπως αντικαταστάθηκε με το Ν. 1486/1984, 
με πράξη του Προεδρείου της αρμόδιας Αντιπροσωπεί¬ 
ας που υποβάλλεται στον Υπουργό Υποδομών, Μεταφο¬ 
ρών και Δικτύων, ανακοινώνεται με τοιχοκόλληση στο 
οικείο κατάστημα του ΤΕΕ (Κεντρικό ή Περιφερειακό) 
και δημοσιεύεται στο Ενημερωτικό Δελτίο του ΤΕΕ. 

δ. Αν παραιτηθεί μέλος του προεδρείου της Διοι- 
κούσας Επιτροπής του ΤΕΕ ή Περιφερειακού Τμήματος 
μόνο από την ιδιότητά του αυτή και όχι του μέλους 
της Διοικούσας Επιτροπής του ΤΕΕ ή Περιφερειακού 
Τ μήματος, συγκαλείται υποχρεωτικά εντός 15 ημερών η 
αρμόδια Αντιπροσωπεία σε ειδική συνεδρίαση και εκλέ¬ 
γει το νέο μέλος του Προεδρείου της εκ των μελών της 
Διοικούσας Επιτροπής σύμφωνα με τα οριζόμενα στην 
παράγραφο 2 του άρθρου 8 του Π.Δ. της 27.11/14.12.26 
όπως ισχύει και προκειμένου για μέλος Προεδρείου Δι- 
οικούσας Επιτροπής Περιφερειακού Τμήματος, σύμφωνα 
με τα οριζόμενα στην παρ. 2 του άρθρου 13 του ιδίου 
Π.Δ. όπως ισχύει. 

Αν το μέλος του προεδρείου παραιτηθεί και από την 
ιδιότητά του μέλους της Διοικούσας Επιτροπής του 
ΤΕΕ ή των Διοικουσών Επιτροπών των Περιφερειακών 
Τ μημάτων αυτού εφαρμόζεται άμεσα η διάταξη της πα¬ 
ραγράφου 1γ του παρόντος άρθρου και στη συνέχεια 
η διάταξη του προηγουμένου εδαφίου της παρούσας 
παραγράφου. 

ε. Για τα Πειθαρχικά Συμβούλια η αναπλήρωση των 
αιρετών μελών γίνεται από τα επιλαχόντα μέλη του ίδι- 

ου ψηφοδελτίου τηρούμενης της σειράς εκλογής τους. 
Η αντικατάσταση αυτή γίνεται με πράξη του Προέδρου 
του ΤΕΕ που δημοσιεύεται στο Ενημερωτικό Δελτίο του 
ΤΕΕ, ενώ για τα οριζόμενα από τον Υπουργό Υποδομών, 
Μεταφορών και Δικτύων μέλη, η αναπλήρωση γίνεται 
από αυτόν. 

2. Σε περίπτωση παραίτησης όλης της Διοικούσας 
Επιτροπής του ΤΕΕ ή Περιφερειακού Τμήματος, η εκλο¬ 
γή νέας Διοικούσας Επιτροπής γίνεται σύμφωνα με τις 
διατάξεις αντίστοιχα της παρ. 2 του άρθρου 8 ή 2 του 
άρθρου 13 του Π.Δ. της 27-11/14.12.26, όπως ισχύουν. 

3. Αν μεταξύ των επιτυχόντων στις εκλογές μελών 
είναι και πρόσωπα που περιλαμβάνονται στο τελευταίο 
εδάφιο της παραγράφου 6 του άρθρου 3 του παρό¬ 
ντος διατάγματος, δηλαδή υποψήφιοι που εκλέχθηκαν 
στο Ανώτατο Πειθαρχικό Συμβούλιο ή τα Πειθαρχικά 
Συμβούλια και ταυτόχρονα εκλέχθηκαν και σε άλλα 
όργανα, πρέπει να δηλώσουν στον Πρόεδρο της Κε¬ 
ντρικής Εφορευτικής Επιτροπής ποια θέση επιλέγουν 
μέσα σε ανατρεπτική προθεσμία πέντε (5) ημερών από 
την ανακήρυξη της επιτυχίας τους στις εκλογές . Στην 
περίπτωση αυτή η Κεντρική Εφορευτική Επιτροπή συ¬ 
νέρχεται σε ειδική συνεδρίαση και ανακηρύσσει μέλη 
του αντίσοιχου οργάνου τους κατά σειρά επιλαχόντες 
του ίδιου συνδυασμού. Για τη σχετική συμπληρωματική 
πράξη εφαρμόζεται η παράγραφος 1 του άρθρου 17. 
Αν η δήλωση υποβληθεί έγκαιρα, μπορεί η εφαρμογή 
της παραγράφου αυτής να συνδυαστεί με την αρχική 
ανακήρυξη σύμφωνα με το άρθρο 17. 

Αρθρο 20 

Δαπάνες των Αρχαιρεσιών 

Ι.'Ολες οι δαπάνες των αρχαιρεσιών για την ανάδειξη 
των αιρετών οργάνων του ΤΕΕ βαρύνουν το Τεχνικό 
Επιμελητήριο της Ελλάδας. Γ ια τις δαπάνες αυτές προ- 
βλέπεται σχετική πίστωση στον προϋπολογισμό του 
ΤΕΕ. 

2. Στα μέλη, τους γραμματείς και το βοηθητικό προ¬ 
σωπικό της Κεντρικής Εφορευτικής Επιτροπής, στους 
Προέδρους (δικαστικούς), τα μέλη και τους γραμματείς 
των εφορευτικών επιτροπών των εκλογικών τμημάτων 
καθώς και στο προσωπικό φύλαξης των εκλογικών τμη¬ 
μάτων κατά τις νυκτερινές ώρες, καταβάλλεται εκλογική 
αποζημίωση που ορίζεται από τη Διοικούσα Επιτροπή 
του Τ.Ε.Ε. Στα αναπληρωματικά μέλη, αναπληρωματι¬ 
κούς και βοηθούς γραμματείς (οι οποίοι ορίζονται από 
τον Πρόεδρο της Κεντρικής Εφορευτικής Επιτροπής, 


και τους Προέδρους των Εφορευτικών Επιτροπών) των 
εφορευτικών επιτροπών και της Κεντρικής Εφορευτικής 
Επιτροπής εφόσον προσήλθαν και έθεσαν τις υπηρε¬ 
σίες τους στη διάθεση των εφορευτικών επιτροπών ή 
της Κεντρικής Εφορευτικής Επιτροπής, καταβάλλεται 
επίσης εκλογική αποζημίωση που ορίζεται από τη Δι¬ 
οικούσα Επιτροπή του ΤΕΕ. Επίσης καταβάλλεται εκλο¬ 
γική αποζημίωση που ορίζει η Διοικούσα Επιτροπή στο 
προσωπικό του ΤΕΕ που απασχολείται εκτός ωρών 
εργασίας κατά την προπαρασκευή και διεξαγωγή των 
εκλογών και την έκδοση των αποτελεσμάτων καθώς και 
στο βοηθητικό προσωπικό που απασχολήθηκε από την 
Κεντρική Εφορευτική Επιτροπή όπως επίσης και στο 
προσωπικό των Δήμων που χορηγούν εκλογικό υλικό 
(ψηφοδόχους, “παραβάν” κ.τ.λ.) και το οποίο απαιτείται 
να εργασθεί εκτός ωρών εργασίας για τη χορήγηση 
του εκλογικού υλικού στο ΤΕΕ. 

3. Γ ια τη διαρρύθμιση του χώρου των εκλογικών 
τμημάτων, την προμήθεια γραφικής ύλης και εν γένει 
εκλογικού υλικού, εκτυπώσεις δαπάνες φαγητού των 
μελών και γραμματέων των εφορευτικών επιτροπών και 
βοηθητικού προσωπικού, έξοδα κίνησης προσωπικού, 
τηλεγραφικές δαπάνες και για την εν γένει διοργάνωση 
και διεξαγωγή των εκλογών προβλέπεται δαπάνη χωρίς 
υποχρέωση απόδοσης λογαριασμού, η οποία ορίζεται με 
απόφαση της Διοικούσας Επιτροπής και αποστέλλεται 
στους κατά τόπο αρμόδιους για την προετοιμασία των 
εκλογών. 

Αρθρο 21 
Τελικές Διατάξεις 

Οι διατάξεις του Π.Δ. 327/1987(ΦΕΚ151 Α') καιτου Π.Δ. 404/ 
1990 (159 Α') καταργούνται. 

Η ισχύς του Διατάγματος αυτού αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Υποδομών, Μεταφορών και Δικτύων, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 5 Φεβρουάριου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 

ΥΠΟΔΟΜΩΜ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΔΗΜΗΤΡΙΟΣ ΡΕΠΠΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπΙβΓηβΙ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θΐ.οΐΓ - θ-πίθΜ: ννθΙ)Γη35ΐθΓ.θΙ@θΙ.(|Γ 

* 01000090502100016 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 

































